qundao/data-zh-poetry huggingface dataset:
出钱塘门览古作·其一
作者：区大相
朝代：明

驻马钱塘路，逢人说胜游。湖光吴苑晚，山色宋陵秋。岩桂密连寺，渚花高映楼。伤心六桥月，不照汴河洲。
出钱塘门览古作·其二
作者：区大相
朝代：明

花月迷人去，江山胜事存。由来耽乐土，不复问中原。歌舞喧南渡，风尘暗北辕。祇馀湖上草，岁岁为王孙。
分赋古迹得濠梁
作者：区大相
朝代：明

濠上风吹白接䍦，何年庄惠此追随。鯈鳞群出来游日，秋水凭添倚杖时。雨过空梁斜照寂，月摇轻舸片云迟。从容鱼乐即吾乐，观到忘形乃得之。
刘东君招游家园
作者：区大相
朝代：明

卿家好园馆，近郭复经廛。云沼野光润，林峦秋气鲜。广庭不直达，幽榭或斜穿。招我云鸿曲，酬之岩桂篇。
初冬夜集高正甫所居禅室
作者：区大相
朝代：明

禅室信清幽，仙郎道气优。芳樽宜永夜，高论集名流。月色松窗入，香烟桂席浮。阶苔初过雪，庭菊尚含秋。灯下听千偈，杯中缓百忧。用持平等法，方待醉歌酬。
初冬宴沈道士馆晚登弥罗阁和四家兄
作者：区大相
朝代：明

飘飖跻雾术，容与蹑虹桥。暂赴餐霞约，何劳折桂招。横琴听水近，登阁看山遥。桃谢仍留核，松香不落胶。客来疑鹤背，云起类峰腰。赌酒还逢橘，观棋遂失樵。羽衣明月曲，仙管白云谣。城阙千年在，无假叹归辽。
初发潞河
作者：区大相
朝代：明

舟行才几里，已觉清心魂。高岸隐遥郭，平沙出远村。鹤行汀有迹，云过水无痕。渐喜闻渔榜，程程近故园。
初发珠江
作者：区大相
朝代：明

芳菲已满目，洲渚复含情。别路千程始，离愁百念生。简书催远去，行役惮孤征。为问辞家屡，劳劳何所成。
初夏
作者：区大相
朝代：明

滔滔孟夏，品物洁齐。日月于迈，我心孔凄。中园有槿，其叶萋萋。芰荷出水，桃李成蹊。春花昨荣，落而为泥。今者谈宴，诘旦乖暌。大块劳生，形役志迷。良会几何，用兹惋懠。灼灼丹葩，煌煌赤圭。君子服之，以和天倪。山则多云，水则盈溪。挐舟溯梁，渚钓林栖。瞻彼白驹，驾我青鹥。与二三子，于攀于跻。
初夏蒋兆卿博士邀饮迟邓希父不至
作者：区大相
朝代：明

讲后西斋苜蓿宽，俸钱供客晚逾欢。玉杯沾醉留春易，宝剑论心逼夏寒。绕屋林鸠呼雨急，衔泥梁燕怯人看。纵令开径饶心事，咫尺求羊共过难。
初夏过沈道士房
作者：区大相
朝代：明

碧玉风前树，红泉雨后霞。偶寻松子约，来醉羽人家。叶暗桃初实，林香枣始花。仙书若有访，知我在金华。
初岁月
作者：区大相
朝代：明

向夕西楼望，纤纤云际生。可怜初岁影，犹是去年明。微照回银汉，新辉接凤城。钩悬何用曲，眉拂故能轻。桂已连枝发，蓂才几叶荣。体含全镜彻，形逐半环成。光细星宁夺，春还鹊未惊。问君玉台上，芳意何时盈。
初归故园
作者：区大相
朝代：明

祇役在淮都，事已返旧疆。旧疆八千里，乡路杳何长。清晨至里门，车徒不敢张。邻里闻我至，老稚走相望。亲族闻我至，斗酒各自将。劳慰未云毕，仓卒叙炎凉。问我何官爵，谬登著作郎。问我何职业，石渠典秘藏。问我何所就，低首不能昂。去家事明主，遭世本虞唐。出入金闺里，昕夕铜龙傍。优游文墨职，咫尺独靡遑。兹辰承嘉命，持节还故乡。故乡多密亲，谁存复谁亡。存者咸会斯，亡已归山冈。寄言宦游子，故乡安可忘。八载去乡国，今晨始得归。捷步入外闾，慷慨登中闺。既旷家园聚，转念骨肉稀。忆我骨肉亲，泪下如绠縻。宗族少前辈，邻里半成非。一出已如此，再出安可期。驱车问丘垄，松柏十数围。兔走思旧穴，鸟还栖故枝。他乡勿久滞，书此报京畿。游客久念还，道长苦难越。解缆当麦秋，到家已菊月。玉露凝寒条，金风飘素节。兴言行役久，坐叹时芳歇。四兄感今归，子侄追昔别。置酒高堂上，丝竹清音发。仕宦未极意，符瑞辉闾阀。开轩望场稼，次第桑麻说。击鲜绿沼中，时菊承露掇。自我去八载，积念隔凉热。欣兹返衡茅，节物复可悦。暂息朝市喧，终养丘园拙。
初归故园·其一
作者：区大相
朝代：明

祇役在淮都，事已返旧疆。旧疆八千里，乡路杳何长。清晨至里门，车徒不敢张。邻里闻我至，老稚走相望。亲族闻我至，斗酒各自将。劳慰未云毕，仓卒叙炎凉。问我何官爵，谬登著作郎。问我何职业，石渠典秘藏。问我何所就，低首不能昂。去家事明主，遭世本虞唐。出入金闺里，昕夕铜龙傍。优游文墨职，咫尺独靡遑。兹辰承嘉命，持节还故乡。故乡多密亲，谁存复谁亡。存者咸会斯，亡已归山冈。寄言宦游子，故乡安可忘。
初归故园·其三
作者：区大相
朝代：明

游客久念还，道长苦难越。解缆当麦秋，到家已菊月。玉露凝寒条，金风飘素节。兴言行役久，坐叹时芳歇。四兄感今归，子侄追昔别。置酒高堂上，丝竹清音发。仕宦未极意，符瑞辉闾阀。开轩望场稼，次第桑麻说。击鲜绿沼中，时菊承露掇。自我去八载，积念隔凉热。欣兹返衡茅，节物复可悦。暂息朝市喧，终养丘园拙。
初归故园·其二
作者：区大相
朝代：明

八载去乡国，今晨始得归。捷步入外闾，慷慨登中闺。既旷家园聚，转念骨肉稀。忆我骨肉亲，泪下如绠縻。宗族少前辈，邻里半成非。一出已如此，再出安可期。驱车问丘垄，松柏十数围。兔走思旧穴，鸟还栖故枝。他乡勿久滞，书此报京畿。
初秋
作者：区大相
朝代：明

凉飙乘夕起，落叶纷已晚。行云天外还，栖鹊月中返。草间萤乍稀，枝上露犹泫。秋风未及深，客怀已不浅。揽衣步前楹，独叹离居远。
初秋夕寄友人
作者：区大相
朝代：明

东走与西笑，相隔红尘里。何事日闭关，注易从兹始。桂花发初月，莲子落秋水。歌钟正高会，默默守玄理。
初秋夜
作者：区大相
朝代：明

摇落才兹夕，萧条已不禁。下阶闻坠叶，悬树见栖禽。未有干时策，长怀出世心。谁言骑省客，独受二毛侵。昔贤虽宦达，犹或念蹉跎。况复飘蓬久，其如落叶何。冥冥高鸟翮，滚滚逝川波。欲拟清商曲，难赓白石歌。河低天欲曙，孤坐意何长。不惜枫林晚，空怜蕙草芳。暗投增按剑，夕济限无梁。耿耿不能寐，踟蹰中自伤。
初秋夜·其一
作者：区大相
朝代：明

摇落才兹夕，萧条已不禁。下阶闻坠叶，悬树见栖禽。未有干时策，长怀出世心。谁言骑省客，独受二毛侵。
初秋夜·其三
作者：区大相
朝代：明

河低天欲曙，孤坐意何长。不惜枫林晚，空怜蕙草芳。暗投增按剑，夕济限无梁。耿耿不能寐，踟蹰中自伤。
初秋夜·其二
作者：区大相
朝代：明

昔贤虽宦达，犹或念蹉跎。况复飘蓬久，其如落叶何。冥冥高鸟翮，滚滚逝川波。欲拟清商曲，难赓白石歌。
初秋夜同林太史过萧太史书斋
作者：区大相
朝代：明

结庐虽傍市，种竹近成林。乍到安禅地，终谐大隐心。开轩迎苑月，隔牖度城砧。已惬山泉赏，何须云壑寻。
初读书翰林作
作者：区大相
朝代：明

材馆抡多士，兰台出秘书。紫庭储相日，黄阁礼贤初。奏技颁银管，披文映玉除。淩云自有赋，何必羡吹嘘。旧事弘文馆，新恩翰墨林。琼轩开丽泽，天路合朋簪。岁月诸儒论，风云列圣心。何人种桃李，于此欲成阴。虞代收元凯，周廷引庶常。今兼文体重，古以事功良。礼乐从先进，鹓鸾接末行。何当刷毛羽，云路共翱翔。
初读书翰林作·其一
作者：区大相
朝代：明

材馆抡多士，兰台出秘书。紫庭储相日，黄阁礼贤初。奏技颁银管，披文映玉除。淩云自有赋，何必羡吹嘘。
初读书翰林作·其三
作者：区大相
朝代：明

虞代收元凯，周廷引庶常。今兼文体重，古以事功良。礼乐从先进，鹓鸾接末行。何当刷毛羽，云路共翱翔。
初读书翰林作·其二
作者：区大相
朝代：明

旧事弘文馆，新恩翰墨林。琼轩开丽泽，天路合朋簪。岁月诸儒论，风云列圣心。何人种桃李，于此欲成阴。
初返濠上访黎惟仁
作者：区大相
朝代：明

三径壶觞此重过，牵衣无奈故情何。主人清论花间出，稚子闲嬉竹下歌。草阁烟云挥翰集，柴门鸟雀灌园多。知君厌听风尘语，长日清樽对碧萝。
别山上人以佛前盆菊见贻
作者：区大相
朝代：明

净土移根供佛前，本来幽意合栖禅。从今处士山窗下，日对楞严诵几篇。
别山上人房看牡丹
作者：区大相
朝代：明

净土幻名花，春藏大士家。药王施法雨，天女散朝霞。妙相都无染，空香亦自奢。此真色色界，不是竞繁华。
别汪和叔之塞上
作者：区大相
朝代：明

花前各尽觞，游子赋河梁。我望南枝返，君同北雁翔。笳声咽陇底，海色愁渔阳。未共酬恩去，相思塞草长。
制府刘公之移镇东越破海寇也于时霖雨初霁适有卿云灵鹊之瑞公既自为诗纪之不佞守职词垣遥从万里外倚和焉五色云
作者：区大相
朝代：明

五云缭绕傍军城，祇为元戎护启行。若雾摇旌氛欲净，非烟拂盖雨初晴。金枝乍冷苍梧野，玉马新屯细柳营。捧日定知应苗格，光华来和帝歌声。
制府陈公设斋食招集崧台时以忧旱故
作者：区大相
朝代：明

小队临江昼不喧，高台烟树接辕门。杯行碧玉斟明水，馔出香厨供净根。风月几人陪坐啸，关山万里属櫜鞬。楼船下濑非今日，何事南征曲尚存。
功德寺看牡丹歌
作者：区大相
朝代：明

去年看花花未发，今年看花花已阑。何事与花常不值，花期误却为微官。解道天香与国色，只馀绿叶护僧栏。沁水园中车马寂，洛阳城里管弦残。香色从来不耐久，春光到底为谁有。若使花开常不落，安得红颜成白首。红颜白首暗相催，把酒逢花能几回。僧徒劝我勿惆怅，明岁花时可重来。
励志诗
作者：区大相
朝代：明

有大人者，德业日新。彼虽圣哲，聿用忧勤。嗟余小子，舜我何人。少也失学，壮而无闻。在昔弱龄，粗事诗书。鬒发其蓬，税驾焉如。朝华夕殒，奄忽居诸。我匪乔松，其能久欤。不树不艺，曷望秋穫。不斲不削，曷施丹雘。我疆我室，是咨是度。勿为胡成，不殖将落。上善若水，是以有德。下士闻道，笑而不识。鹪鹩巢林，卑栖自溺。大鹏扶摇，汝将安适。嗟我不淑，实昧前算。刚而不克，柔而靡断。方覆一篑，废涂于半。汎汎中流，茫茫道岸。鸿鹄高飞，必用羽仪。如何中路，弃我如遗。非彼弃我，我实荒斯。迁善改过，来犹可追。人亦有言，下流莫处。高岸为谷，百恶是注。祸福之门，贤者所杜。慎尔发机，荣辱之主。人亦有言，功崇惟志。云胡弗竞，希骥则骥。大人所履，小子所视。矧兹秽陋，能不思企。畴能不细，而丰于大。畴能不迩，而远是迈。积水成渊，累土成岱。不积不累，厥功攸替。滔滔逝者，日月其遒。烈士壮心，奚必凛秋。嗟我怀思，在彼中洲。望而不见，我心伤忧。
励志诗·其一
作者：区大相
朝代：明

有大人者，德业日新。彼虽圣哲，聿用忧勤。嗟余小子，舜我何人。少也失学，壮而无闻。
励志诗·其七
作者：区大相
朝代：明

人亦有言，下流莫处。高岸为谷，百恶是注。祸福之门，贤者所杜。慎尔发机，荣辱之主。
励志诗·其三
作者：区大相
朝代：明

不树不艺，曷望秋穫。不斲不削，曷施丹雘。我疆我室，是咨是度。勿为胡成，不殖将落。
励志诗·其九
作者：区大相
朝代：明

畴能不细，而丰于大。畴能不迩，而远是迈。积水成渊，累土成岱。不积不累，厥功攸替。
励志诗·其二
作者：区大相
朝代：明

在昔弱龄，粗事诗书。鬒发其蓬，税驾焉如。朝华夕殒，奄忽居诸。我匪乔松，其能久欤。
励志诗·其五
作者：区大相
朝代：明

嗟我不淑，实昧前算。刚而不克，柔而靡断。方覆一篑，废涂于半。汎汎中流，茫茫道岸。
励志诗·其八
作者：区大相
朝代：明

人亦有言，功崇惟志。云胡弗竞，希骥则骥。大人所履，小子所视。矧兹秽陋，能不思企。
励志诗·其六
作者：区大相
朝代：明

鸿鹄高飞，必用羽仪。如何中路，弃我如遗。非彼弃我，我实荒斯。迁善改过，来犹可追。
励志诗·其十
作者：区大相
朝代：明

滔滔逝者，日月其遒。烈士壮心，奚必凛秋。嗟我怀思，在彼中洲。望而不见，我心伤忧。
励志诗·其四
作者：区大相
朝代：明

上善若水，是以有德。下士闻道，笑而不识。鹪鹩巢林，卑栖自溺。大鹏扶摇，汝将安适。
包都谏谪官后旅寓举子喜赋
作者：区大相
朝代：明

如何谪官日，气色满长途。少妇元名玉，佳儿遂捧珠。兰徵何夕梦，蓬挂此时弧。桂发初盈月，驹生即过都。恒言万事足，暂遣百忧无。去看车中载，归看膝下趋。宦情穷亦喜，客舍滞仍娱。行灶传汤饼，邀予歌凤雏。
北行江上日望舍弟南归信息
作者：区大相
朝代：明

自尔封书作逐臣，天涯消息望归人。不信江头芳草色，故园犹有棣华春。莫怪春来会面稀，风尘从古事多违。君南我北皆流涕，出处何须问是非。共道批鳞罪有馀，主恩翻得守田庐。渔樵久定归来计，不待逢人更卜居。得承严谴是恩波，去国还家思若何。莫道故园春事少，古来迁客岭南多。
北行江上日望舍弟南归信息·其一
作者：区大相
朝代：明

自尔封书作逐臣，天涯消息望归人。不信江头芳草色，故园犹有棣华春。
北行江上日望舍弟南归信息·其三
作者：区大相
朝代：明

共道批鳞罪有馀，主恩翻得守田庐。渔樵久定归来计，不待逢人更卜居。
北行江上日望舍弟南归信息·其二
作者：区大相
朝代：明

莫怪春来会面稀，风尘从古事多违。君南我北皆流涕，出处何须问是非。
北行江上日望舍弟南归信息·其四
作者：区大相
朝代：明

得承严谴是恩波，去国还家思若何。莫道故园春事少，古来迁客岭南多。
十六夜高正甫寺居对月
作者：区大相
朝代：明

爱月愿长满，披云复共娱。光翻祇树静，影傍塔轮孤。入座悬灯暗，穿林宿鸟呼。圆辉殊未灭，讵假法尼珠。
午日同咏葵花
作者：区大相
朝代：明

炎天众卉竞芳鲜，小院孤葵发更妍。种处幸当文杏馆，开时偏近浴兰川。迎薰翠叶连云布，捧日丹心似火然。莫以细微轻下体，愿君植向华林前。
午日家园宴
作者：区大相
朝代：明

水绿鸳鸯浦，花明菡萏津。浴兰归省客，撷艾命闺人。蒲泛金尊满，丝缠玉臂新。晚凉珠箔动，随步起芳尘。
午日张家湾舟中即事
作者：区大相
朝代：明

绿树移官舫，清波蘸客衣。岁明行处见，采拾望中违。汉节新恩是，湘累旧俗非。自然爽意惬，纨扇不须挥。
南华寺谒能禅师像效唐体
作者：区大相
朝代：明

能公昔开化，千载扬宗风。惜生绝学后，沦被夷教中。衣为曲阜履，钵即鼎湖弓。在法不在物，奈何惑愚蒙。独有幽寂意，弥令孤赏同。丈夫人天师，夙生大智慧。了悟开顿宗，修持入不二。自得黄梅传，广开众生昧。至今青莲宇，宗门各精诣。云生法座上，月照空潭际。潺潺曹溪声，客思不遑寐。
南华寺谒能禅师像效唐体·其一
作者：区大相
朝代：明

能公昔开化，千载扬宗风。惜生绝学后，沦被夷教中。衣为曲阜履，钵即鼎湖弓。在法不在物，奈何惑愚蒙。独有幽寂意，弥令孤赏同。
南华寺谒能禅师像效唐体·其二
作者：区大相
朝代：明

丈夫人天师，夙生大智慧。了悟开顿宗，修持入不二。自得黄梅传，广开众生昧。至今青莲宇，宗门各精诣。云生法座上，月照空潭际。潺潺曹溪声，客思不遑寐。
南浦曲
作者：区大相
朝代：明

豫章南浦南，送郎下江帆。何用表离意，茱萸绣领衫。豫章南浦北，送郎下江舶。何用识郎舟，沙棠青丝䋏。何处最伤情，南浦西江渚。不忍见南浦，是我送郎处。大江三千里，南浦最伤情。江流日夜深，是侬泪所成。
南浦曲·其一
作者：区大相
朝代：明

豫章南浦南，送郎下江帆。何用表离意，茱萸绣领衫。
南浦曲·其三
作者：区大相
朝代：明

何处最伤情，南浦西江渚。不忍见南浦，是我送郎处。
南浦曲·其二
作者：区大相
朝代：明

豫章南浦北，送郎下江舶。何用识郎舟，沙棠青丝䋏。
南浦曲·其四
作者：区大相
朝代：明

大江三千里，南浦最伤情。江流日夜深，是侬泪所成。
南行感怀四十首
作者：区大相
朝代：明

从来寥廓意，不为众人言。白日照燕阙，黄云迷蓟原。未陈济代略，虚负明君恩。嗛嗛羞章绶，依依去国门。人生各有适，岂不常欢然。荣瘁安由命，行藏敢问天。百年恒道路，万里足风烟。去去复何戚，离心魏阙前。咄咄坐遥夜，忧端不可论。常将心问影，频使别销魂。月矫惊弦雁，风号失水猿。谁能更奋翼，长策献君门。独客黯无语，深更坐转幽。愁心偏畏夜，颓鬓不禁秋。国事凭黄口，皇恩眷白头。雷同人总喜，藿食尔何忧。懒觉投簪便，秋应伏枕宜。微名从渐损，病骨不堪支。日踬骅骝步，霜催蒲柳姿。因知摇落理，偏向长年悲。悠悠去何事，独夜少为欢。索索风枝劲，凄凄露草漙。思来无一可，愁至有千端。夕寝不遑寐，时危敢自安。闻道貂珰辈，由来为扫除。先朝停镇守，近日典方舆。贡采山川竭，徵输井邑虚。明明皇祖训，宫府意何如。河决惟徐兖，萧条郡国同。堤防年倍费，薪竹岁论功。巨浸连天阔，横流出地洪。怀襄无过此，谁为达宸聪。厥贡元称下，荒年亦自输。但闻鬻妻子，宁复问田庐。水土司空职，漕渠太史书。何时睹河洛，万姓免为鱼。每岁中官出，人思答圣情。闾阎敛愁叹，神鬼害骄盈。不复忧天坠，何曾见海平。愚夫劳过计，小物有微诚。憔悴沿河驿，萧条古岸杨。近年添进奉，连岁属凶荒。官舸追呼急，胥徒匿走藏。传餐吾已愧，谁忍困流亡。驿小欺淩易，财殚供亿难。虽疲邮宰力，犹失上官欢。鼓吹连樯动，闾阎疾首看。传言来往使，慎勿念加餐。夏镇距徐方，徐关接凤阳。玄夷书未授，苍水使相望。根本元称重，咽喉亦虑伤。三年道傍议，何日筑宣房。万方皆入贡，四海久销兵。拘士偷安计，微臣忧乱萌。天灾常不验，时变屡空惊。窃有处堂喻，将无曲突情。屡疲中国力，每岁事匈奴。贡市名虽美，金绘实岂殊。胡儿披锦绣，汉厩得龙驹。近道边防撤，渝盟亦可虞。尝闻六国日，富盛数齐燕。带甲动百万，粟支常十年。迩来军国计，仰给越吴船。塞北多屯地，京东足水田。两宫新罢役，三殿又徵材。费钜金钱诎，林残陇蜀来。利端从此起，榷使几时回。但睹中原入，何曾内帑开。仗马声何远，批鳞事久稀。直须臣补衮，终望帝垂衣。养秩三缄里，迁官九列归。试言绳纠职，多半为愆违。薰莸不共器，鸮凤本殊群。岂有鉴衡混，而能忠佞分。败醪由恶犬，蔽日是浮云。万里沧浪曲，仍从孺子闻。政事归台阁，吁谟在论思。若徒周慎尔，安用老成为。鱼水诚难遇，风云合有时。寄言仲山甫，衮职答恩私。国朝十一后，祖训代相传。货利不殖迩，忠贤能保全。近符金鉴录，远宪旅獒篇。万载金瓯业，君王慎保旃。吏部文章伯，中丞社稷臣。几人同意气，公等费经纶。磊落还家日，艰危报主身。时来思谏疏，吟望久伤神。舍弟西台彦，中朝直谏存。自从违谠论，不复见昌言。畎亩忠仍在，丘园道固尊。有臣期禹稷，何日返虞门。北河秋欲尽，时序乃无恒。草木未黄落，云霞尚郁蒸。司刑权久废，白帝令何称。切虑乖生理，春来冰更凝。乱端不可匿，愁绪更难寻。边计无朝夕，河流变古今。群公徒仰瓦，谋士但沾襟。切恐呼庚癸，谁能救陆沉。昔闻吕梁险，悬水迸涛声。陵谷一朝异，高深万古情。昨来春涨浅，今泛夕沙明。惟有年来事，人心未肯平。奥路元无援，泥涂敢辱知。时情方侧目，吾道肯摧眉。名姓穷何损，行藏老自疑。独馀坚白性，不与世磷淄。书剑身将老，纵横学未成。年随秋叶暮，心与夏葵倾。社稷烦三顾，朝廷用五更。异时论出处，天远重含情。自忝邦君荐，深惭国士知。夔龙思并世，鱼水忆同时。地远情虽隔，天高听亦卑。从来恩未报，勿怨主人为。侍从违明主，江湖作远臣。心常依日月，年渐老风尘。赋在休询鵩，文成或感麟。白头吟更苦，垂涕望枫宸。慷慨齐三士，迂疏鲁两生。负才那免妒，泥古固难行。落日怀人意，浮云去国情。那堪望乡处，北雁又南征。旅食忧时客，吾家仲氏贤。世知龙卧久，人想凤飞年。晚达才偏大，深资用必全。愿因鼌董策，更献典谟篇。子云官不调，白首闭玄关。身世浮云外，风尘久客间。他乡看落日，故国想秋山。沙际鸥群戏，悠悠羡汝闲。骏马似龙媒，黄金没古台。昔人闻赵往，有客自燕来。未老孙阳遇，终收武库才。酣歌冀野暮，怀抱定谁开。颇怪河堤柳，经秋叶未黄。层阴犹夹岸，翠影不知霜。时令乖收敛，人家乏盖藏。虽无摇落感，衰谢意何长。季布黄金百，虞卿白璧双。穷愁应有作，意气盛难降。目断南征雁，心驰北去艭。仍因著书暇，日暮隐南窗。常时怀脉脉，欲去更迟迟。只是衔恩遇，非关重别离。能鸣常愧雁，以智不如葵。借问亡羊子，岐中更有岐。当食谁兴叹，徐行或自歌。知无千岁计，奈此百忧何。皎皎月移树，萧萧风过河。天寒湖水澹，噰噰暮鸿多。江南劳运道，蓟北重邦筹。飞挽兼三辅，连樯有万艘。督来开府节，护入富民侯。战国兵争日，刍粮不外求。閒居观代变，览古慕群英。何世无贤达，逢时有令名。易沉惟日落，难待是河清。所以哀时客，淹留惧不成。
南行感怀四十首·其一
作者：区大相
朝代：明

从来寥廓意，不为众人言。白日照燕阙，黄云迷蓟原。未陈济代略，虚负明君恩。嗛嗛羞章绶，依依去国门。
南行感怀四十首·其七
作者：区大相
朝代：明

闻道貂珰辈，由来为扫除。先朝停镇守，近日典方舆。贡采山川竭，徵输井邑虚。明明皇祖训，宫府意何如。
南行感怀四十首·其三
作者：区大相
朝代：明

咄咄坐遥夜，忧端不可论。常将心问影，频使别销魂。月矫惊弦雁，风号失水猿。谁能更奋翼，长策献君门。
南行感怀四十首·其三十
作者：区大相
朝代：明

侍从违明主，江湖作远臣。心常依日月，年渐老风尘。赋在休询鵩，文成或感麟。白头吟更苦，垂涕望枫宸。
南行感怀四十首·其三十一
作者：区大相
朝代：明

慷慨齐三士，迂疏鲁两生。负才那免妒，泥古固难行。落日怀人意，浮云去国情。那堪望乡处，北雁又南征。
南行感怀四十首·其三十七
作者：区大相
朝代：明

常时怀脉脉，欲去更迟迟。只是衔恩遇，非关重别离。能鸣常愧雁，以智不如葵。借问亡羊子，岐中更有岐。
南行感怀四十首·其三十三
作者：区大相
朝代：明

子云官不调，白首闭玄关。身世浮云外，风尘久客间。他乡看落日，故国想秋山。沙际鸥群戏，悠悠羡汝闲。
南行感怀四十首·其三十九
作者：区大相
朝代：明

江南劳运道，蓟北重邦筹。飞挽兼三辅，连樯有万艘。督来开府节，护入富民侯。战国兵争日，刍粮不外求。
南行感怀四十首·其三十二
作者：区大相
朝代：明
体裁：五言律诗

旅食忧时客，吾家仲氏贤。世知龙卧久，人想凤飞年。晚达才偏大，深资用必全。愿因晁董策，更献典谟篇。
南行感怀四十首·其三十二
作者：区大相
朝代：明

旅食忧时客，吾家仲氏贤。世知龙卧久，人想凤飞年。晚达才偏大，深资用必全。愿因鼌董策，更献典谟篇。
南行感怀四十首·其三十五
作者：区大相
朝代：明

颇怪河堤柳，经秋叶未黄。层阴犹夹岸，翠影不知霜。时令乖收敛，人家乏盖藏。虽无摇落感，衰谢意何长。
南行感怀四十首·其三十八
作者：区大相
朝代：明

当食谁兴叹，徐行或自歌。知无千岁计，奈此百忧何。皎皎月移树，萧萧风过河。天寒湖水澹，噰噰暮鸿多。
南行感怀四十首·其三十六
作者：区大相
朝代：明

季布黄金百，虞卿白璧双。穷愁应有作，意气盛难降。目断南征雁，心驰北去艭。仍因著书暇，日暮隐南窗。
南行感怀四十首·其三十四
作者：区大相
朝代：明

骏马似龙媒，黄金没古台。昔人闻赵往，有客自燕来。未老孙阳遇，终收武库才。酣歌冀野暮，怀抱定谁开。
南行感怀四十首·其九
作者：区大相
朝代：明

厥贡元称下，荒年亦自输。但闻鬻妻子，宁复问田庐。水土司空职，漕渠太史书。何时睹河洛，万姓免为鱼。
南行感怀四十首·其二
作者：区大相
朝代：明

人生各有适，岂不常欢然。荣瘁安由命，行藏敢问天。百年恒道路，万里足风烟。去去复何戚，离心魏阙前。
南行感怀四十首·其二十
作者：区大相
朝代：明

政事归台阁，吁谟在论思。若徒周慎尔，安用老成为。鱼水诚难遇，风云合有时。寄言仲山甫，衮职答恩私。
南行感怀四十首·其二十一
作者：区大相
朝代：明

国朝十一后，祖训代相传。货利不殖迩，忠贤能保全。近符金鉴录，远宪旅獒篇。万载金瓯业，君王慎保旃。
南行感怀四十首·其二十七
作者：区大相
朝代：明

奥路元无援，泥涂敢辱知。时情方侧目，吾道肯摧眉。名姓穷何损，行藏老自疑。独馀坚白性，不与世磷淄。
南行感怀四十首·其二十三
作者：区大相
朝代：明

舍弟西台彦，中朝直谏存。自从违谠论，不复见昌言。畎亩忠仍在，丘园道固尊。有臣期禹稷，何日返虞门。
南行感怀四十首·其二十九
作者：区大相
朝代：明

自忝邦君荐，深惭国士知。夔龙思并世，鱼水忆同时。地远情虽隔，天高听亦卑。从来恩未报，勿怨主人为。
南行感怀四十首·其二十二
作者：区大相
朝代：明

吏部文章伯，中丞社稷臣。几人同意气，公等费经纶。磊落还家日，艰危报主身。时来思谏疏，吟望久伤神。
南行感怀四十首·其二十五
作者：区大相
朝代：明

乱端不可匿，愁绪更难寻。边计无朝夕，河流变古今。群公徒仰瓦，谋士但沾襟。切恐呼庚癸，谁能救陆沉。
南行感怀四十首·其二十八
作者：区大相
朝代：明

书剑身将老，纵横学未成。年随秋叶暮，心与夏葵倾。社稷烦三顾，朝廷用五更。异时论出处，天远重含情。
南行感怀四十首·其二十六
作者：区大相
朝代：明

昔闻吕梁险，悬水迸涛声。陵谷一朝异，高深万古情。昨来春涨浅，今泛夕沙明。惟有年来事，人心未肯平。
南行感怀四十首·其二十四
作者：区大相
朝代：明

北河秋欲尽，时序乃无恒。草木未黄落，云霞尚郁蒸。司刑权久废，白帝令何称。切虑乖生理，春来冰更凝。
南行感怀四十首·其五
作者：区大相
朝代：明

懒觉投簪便，秋应伏枕宜。微名从渐损，病骨不堪支。日踬骅骝步，霜催蒲柳姿。因知摇落理，偏向长年悲。
南行感怀四十首·其八
作者：区大相
朝代：明

河决惟徐兖，萧条郡国同。堤防年倍费，薪竹岁论功。巨浸连天阔，横流出地洪。怀襄无过此，谁为达宸聪。
南行感怀四十首·其六
作者：区大相
朝代：明

悠悠去何事，独夜少为欢。索索风枝劲，凄凄露草漙。思来无一可，愁至有千端。夕寝不遑寐，时危敢自安。
南行感怀四十首·其十
作者：区大相
朝代：明

每岁中官出，人思答圣情。闾阎敛愁叹，神鬼害骄盈。不复忧天坠，何曾见海平。愚夫劳过计，小物有微诚。
南行感怀四十首·其十一
作者：区大相
朝代：明

憔悴沿河驿，萧条古岸杨。近年添进奉，连岁属凶荒。官舸追呼急，胥徒匿走藏。传餐吾已愧，谁忍困流亡。
南行感怀四十首·其十七
作者：区大相
朝代：明

两宫新罢役，三殿又徵材。费钜金钱诎，林残陇蜀来。利端从此起，榷使几时回。但睹中原入，何曾内帑开。
南行感怀四十首·其十三
作者：区大相
朝代：明

夏镇距徐方，徐关接凤阳。玄夷书未授，苍水使相望。根本元称重，咽喉亦虑伤。三年道傍议，何日筑宣房。
南行感怀四十首·其十九
作者：区大相
朝代：明

薰莸不共器，鸮凤本殊群。岂有鉴衡混，而能忠佞分。败醪由恶犬，蔽日是浮云。万里沧浪曲，仍从孺子闻。
南行感怀四十首·其十二
作者：区大相
朝代：明

驿小欺淩易，财殚供亿难。虽疲邮宰力，犹失上官欢。鼓吹连樯动，闾阎疾首看。传言来往使，慎勿念加餐。
南行感怀四十首·其十五
作者：区大相
朝代：明

屡疲中国力，每岁事匈奴。贡市名虽美，金绘实岂殊。胡儿披锦绣，汉厩得龙驹。近道边防撤，渝盟亦可虞。
南行感怀四十首·其十八
作者：区大相
朝代：明

仗马声何远，批鳞事久稀。直须臣补衮，终望帝垂衣。养秩三缄里，迁官九列归。试言绳纠职，多半为愆违。
南行感怀四十首·其十六
作者：区大相
朝代：明

尝闻六国日，富盛数齐燕。带甲动百万，粟支常十年。迩来军国计，仰给越吴船。塞北多屯地，京东足水田。
南行感怀四十首·其十四
作者：区大相
朝代：明

万方皆入贡，四海久销兵。拘士偷安计，微臣忧乱萌。天灾常不验，时变屡空惊。窃有处堂喻，将无曲突情。
南行感怀四十首·其四
作者：区大相
朝代：明

独客黯无语，深更坐转幽。愁心偏畏夜，颓鬓不禁秋。国事凭黄口，皇恩眷白头。雷同人总喜，藿食尔何忧。
南行感怀四十首·其四十
作者：区大相
朝代：明

閒居观代变，览古慕群英。何世无贤达，逢时有令名。易沉惟日落，难待是河清。所以哀时客，淹留惧不成。
南行酬别徐鸣卿武选四首并次来韵
作者：区大相
朝代：明

有美南州彦，来观上国光。官联班禁近，文誉婉清扬。兰蕙元同气，风波忽异乡。将寻醉翁去，山水古滁阳。居怀常闵默，别思更迢遥。尺璧谅非宝，枯桐惟半焦。鹓鸾劳觅侣，松桂枉相招。尚忝仆臣正，谁云淹下僚。长筹君恋阙，小草我怀山。微禄堪司驭，前贤滞抱关。官曹殊翰墨，职事等优闲。犹愧鸱夷子，轻舟去不还。谐世元无术，因君为决疑。物情嫌太洁，吾道贵希知。未有为霖日，谁怜失路时。赐环非敢拟，鸣佩更何期。
南行酬别徐鸣卿武选四首并次来韵·其一
作者：区大相
朝代：明

有美南州彦，来观上国光。官联班禁近，文誉婉清扬。兰蕙元同气，风波忽异乡。将寻醉翁去，山水古滁阳。
南行酬别徐鸣卿武选四首并次来韵·其三
作者：区大相
朝代：明

长筹君恋阙，小草我怀山。微禄堪司驭，前贤滞抱关。官曹殊翰墨，职事等优闲。犹愧鸱夷子，轻舟去不还。
南行酬别徐鸣卿武选四首并次来韵·其二
作者：区大相
朝代：明

居怀常闵默，别思更迢遥。尺璧谅非宝，枯桐惟半焦。鹓鸾劳觅侣，松桂枉相招。尚忝仆臣正，谁云淹下僚。
南行酬别徐鸣卿武选四首并次来韵·其四
作者：区大相
朝代：明

谐世元无术，因君为决疑。物情嫌太洁，吾道贵希知。未有为霖日，谁怜失路时。赐环非敢拟，鸣佩更何期。
南还潞河玩月
作者：区大相
朝代：明

潞河堤上月，清景忆皇州。心逐孤轮转，光看万里流。花阴辞北渚，帆影溯南洲。独有江楼望，应同今夜愁。轮生云不碍，弦上桂还侵。披雾光逾皎，临河影讵沉。望回霄汉迥，看去海门深。别有南飞鹊，徘徊绕上林。
南还潞河玩月·其一
作者：区大相
朝代：明

潞河堤上月，清景忆皇州。心逐孤轮转，光看万里流。花阴辞北渚，帆影溯南洲。独有江楼望，应同今夜愁。
南还潞河玩月·其二
作者：区大相
朝代：明

轮生云不碍，弦上桂还侵。披雾光逾皎，临河影讵沉。望回霄汉迥，看去海门深。别有南飞鹊，徘徊绕上林。
南都
作者：区大相
朝代：明

东吴初建国，四海此来同。地跨六朝盛，江连三辅雄。玉墀留夜月，金殿锁春风。正睹周基茂，千龄咏镐丰。襟带河山是，规模南北同。铜盘万岁露，玉井两秋桐。江汉思明主，乾坤忆旧宫。到来歌舞地，犹想太平风。汉家敦懿戚，周室重尊亲。揖让劳明主，艰危仗节臣。豪华卑六代，父老望三秦。万古钟山气，长瞻旧紫宸。名都一何绮，钟阜据玄湖。万国舟车辏，千官剑佩趋。翠华游凤辇，碧殿想龙图。盛德兴王地，元为天下枢。蓬莱閒綵仗，长乐罢霓旌。白动吴江直，青连楚岫平。暮云双阙凤，春竹万家莺。故老思丰沛，抽毫赋两京。
南都·其一
作者：区大相
朝代：明

东吴初建国，四海此来同。地跨六朝盛，江连三辅雄。玉墀留夜月，金殿锁春风。正睹周基茂，千龄咏镐丰。
南都·其三
作者：区大相
朝代：明

汉家敦懿戚，周室重尊亲。揖让劳明主，艰危仗节臣。豪华卑六代，父老望三秦。万古钟山气，长瞻旧紫宸。
南都·其二
作者：区大相
朝代：明

襟带河山是，规模南北同。铜盘万岁露，玉井两秋桐。江汉思明主，乾坤忆旧宫。到来歌舞地，犹想太平风。
南都·其五
作者：区大相
朝代：明

蓬莱閒綵仗，长乐罢霓旌。白动吴江直，青连楚岫平。暮云双阙凤，春竹万家莺。故老思丰沛，抽毫赋两京。
南都·其四
作者：区大相
朝代：明

名都一何绮，钟阜据玄湖。万国舟车辏，千官剑佩趋。翠华游凤辇，碧殿想龙图。盛德兴王地，元为天下枢。
卧梅
作者：区大相
朝代：明

树老堪眠壑，根危尚著花。倒崖疑雪岸，卧涧似星槎。山月低还照，溪烟压更斜。啾嘈双翠羽，何事梦瑶华。
厓门吊古
作者：区大相
朝代：明

遗恨前朝事，吾来问水滨。乾坤存一旅，社稷有三臣。惨澹勤王志，间关护主身。至今厓畔石，风雨洗胡尘。极地南浮日，敷天左衽时。殒身徒有客，误国始由谁。百战江山破，三军恸哭辞。海门霞几片，犹闪旧旌旗。北伐歼良将，南征失令图。人心非去宋，天意乃强胡。行殿秋烟冷，荒陵夜月孤。徒衔精卫恨，沧海几时枯。万里穷何路，双厓壮此门。吁天惟决战，航海岂图存。虏骑能追宋，王师实灭元。聊持一尊酒，波上酹忠魂。亡国遗墟在，扁舟访古行。厓无灭宋字，波有撼胡声。冠履仍华夏，乾坤仗圣明。回思驱逐日，极塞虏尘清。
厓门吊古·其一
作者：区大相
朝代：明

遗恨前朝事，吾来问水滨。乾坤存一旅，社稷有三臣。惨澹勤王志，间关护主身。至今厓畔石，风雨洗胡尘。
厓门吊古·其三
作者：区大相
朝代：明

北伐歼良将，南征失令图。人心非去宋，天意乃强胡。行殿秋烟冷，荒陵夜月孤。徒衔精卫恨，沧海几时枯。
厓门吊古·其二
作者：区大相
朝代：明

极地南浮日，敷天左衽时。殒身徒有客，误国始由谁。百战江山破，三军恸哭辞。海门霞几片，犹闪旧旌旗。
厓门吊古·其五
作者：区大相
朝代：明

亡国遗墟在，扁舟访古行。厓无灭宋字，波有撼胡声。冠履仍华夏，乾坤仗圣明。回思驱逐日，极塞虏尘清。
厓门吊古·其四
作者：区大相
朝代：明

万里穷何路，双厓壮此门。吁天惟决战，航海岂图存。虏骑能追宋，王师实灭元。聊持一尊酒，波上酹忠魂。
又作此寄林宣平
作者：区大相
朝代：明

闻子弦歌处，名山得括苍。吏情如素习，宦路即康庄。城挟千峰小，天悬列宿光。当勤唐抚字，去作汉循良。
又和公干黄叶韵
作者：区大相
朝代：明

碧叶换华滋，黄云覆玉墀。影将寒意淡，色与秋光宜。长信容初敛，长门宠易衰。枝枝夕阳照，树树晓霞披。惟有炎洲桂，青青长若斯。
又和董玄宰玉河冰泮阁试之作
作者：区大相
朝代：明

苑雪初消淑气催，溶溶冰溜转蓬莱。玉泉渐泻方流出，银汉才通一道来。映水啼莺穿柳过，沿堤饮马踏花回。共将鱼藻歌皇泽，履薄深惭利涉才。
又咏
作者：区大相
朝代：明

秋去度南天，春来向北燕。能鸣常落后，弱羽敢求先。雾重群相失，风多影不前。犹堪系书札，飞向上林边。
又咏扇上画兰
作者：区大相
朝代：明

美人怀藻思，碧草寄幽情。露叶迎香发，风枝任兴生。相怜春畹暮，相倚月轮清。若持掩歌脸，吐气必俱馨。
又咏新柳八韵
作者：区大相
朝代：明

芳柳似佳人，柔情婉此辰。朝晖灞岸日，夕弄章台春。浥露参差发，和烟点缀匀。腰肢初学舞，眉翠半含颦。玉渚千丝弱，金铺万缕新。随风未作浪，曳地不生尘。香陌临池转，妆楼拂酒频。伫看清荫接，园馆合留宾。
又咏种桃和诸客
作者：区大相
朝代：明

曾闻留汉核，复见避秦源。霞影移仙洞，风光近帝园。露凝香霭度，日丽锦文翻。莫道成蹊易，由来在不言。不道移根远，芳菲傍日华。万年枝畔蕊，三月浪中花。近酒时分露，临窗乍落霞。谁知仙禁侧，别有武陵家。
又咏种桃和诸客·其一
作者：区大相
朝代：明

曾闻留汉核，复见避秦源。霞影移仙洞，风光近帝园。露凝香霭度，日丽锦文翻。莫道成蹊易，由来在不言。
又咏种桃和诸客·其二
作者：区大相
朝代：明

不道移根远，芳菲傍日华。万年枝畔蕊，三月浪中花。近酒时分露，临窗乍落霞。谁知仙禁侧，别有武陵家。
又咏黎秘书汲古亭
作者：区大相
朝代：明

石井何年凿，林亭向水源。梧疏翻月影，栏古浸苔痕。抱瓮忘机事，开畦远市喧。桔槔宁用此，聊灌汉阴园。
又赋得并蒂花送李进士归娶
作者：区大相
朝代：明

庭前并蒂枝，蚤映合欢帷。叶引承筐至，花邀卜凤窥。连芳桃李径，交影鸳鸯池。何必丝萝结，根株长不移。
友人读书诃林
作者：区大相
朝代：明

闻道栖禅客，观空不废书。萝轩僧梵寂，木榻世情疏。贝叶藏山鸟，昙花隐壁鱼。由来方丈室，即是草玄居。
双节篇
作者：区大相
朝代：明

严霜一夕殒庭梧，洞房风凄兰蕙枯。含啼两两谁家姝，中夜起坐泣故夫。昔事君子结发娱，百年生死同衾襦。奈何辞君岁月徂，荆花零落委路衢。不惮从君下黄垆，一身俯仰多艰虞。上堂吞声奉老姑，下堂呱呱抚诸孤。大妇善哭崩城隅，小妇香泪纷鲛珠。中庭灯影伴将雏，后园啼杀羁栖乌。吁嗟二妇烈士徒，青春誓志白首俱。金石可毁节难渝，冰日皎洁双璠玙。朱颜岂受粉黛污，绣闼实使纲常扶。史家列传增烦纡，吁嗟二妇良女模。
发卫水
作者：区大相
朝代：明

鸣钲辞北渚，持节下南藩。历国方询俗，寻河尚识源。津妃歌自远，漕卒晚犹喧。行役今如此，羁怀未敢论。
发大梁过郑州感谊叙怀奉寄中丞曾公
作者：区大相
朝代：明

昨来忝嘉命，聊得奉英游。藩邸声容盛，中台礼数优。欢言承盻睐，展燕极绸缪。复值疆场暇，高谈樽俎筹。何由誉嘉树，因复出长楸。分陕风犹接，游梁赋易投。笙镛奋白日，河岳悬清秋。相遇期终在，衔恩惜未酬。土风初过郑，封壤渐观周。东里多遗爱，南阳有令猷。缁衣闻夙好，青佩动新愁。郑圃行将嫁，溱源遂乱流。怀君意未已，书此寄离忧。
发清源开先载酒道傍一醉而别
作者：区大相
朝代：明

遑遑问归路，与子暂盘桓。岁月分襟易，风尘把袂难。离觞促日短，旅服过春寒。意气今何在，惟将宝剑看。下马饮君酒，酒酣愁奈何。离颜正萧索，客计且蹉跎。荆玉售何晚，鲛珠泪渐多。平生惟有恨，中路一悲歌。
发清源开先载酒道傍一醉而别·其一
作者：区大相
朝代：明

遑遑问归路，与子暂盘桓。岁月分襟易，风尘把袂难。离觞促日短，旅服过春寒。意气今何在，惟将宝剑看。
发清源开先载酒道傍一醉而别·其二
作者：区大相
朝代：明

下马饮君酒，酒酣愁奈何。离颜正萧索，客计且蹉跎。荆玉售何晚，鲛珠泪渐多。平生惟有恨，中路一悲歌。
发湟川
作者：区大相
朝代：明

归棹下湟川，扁舟去若仙。奇峰争插岸，怪石尽撑天。刻画神工似，雕虫物象全。孤根斜竖笋，侧叶倒垂莲。碍日仙幢起，嵌空佛座悬。阳崖飞盖舸，暗穴下浇泉。忽向山阴道，频回剡曲船。祇言疲应接，无事久攀援。游客难名状，图经失品诠。不缘诗里画，胜绝若为传。
古有所思
作者：区大相
朝代：明

我所思兮大海南，何以致之紫云缄，青瑶为字金作函。波涛万里不可涉，白日忽破扶桑岚。我欲乘龙，龙不我骖。我欲附青鸟，青鸟不我衔。将泪滴海水，为我流入明珠潭。我既无羽翼，君亦一去无消息。从今勿复思，相思何终极。堂前琼树枝，把君旧颜色。携手高台复几时，君在天南我天北。
古梅
作者：区大相
朝代：明

铁干封苔古，铅华试粉新。傍松同偃蹇，倚石共嶙峋。根老不知岁，花开常占春。犹馀芳韵在，宜赠素心人。
叨转宫僚与右谕德范公左中允吴公右中允冯公右赞善林公皆以九日上官宴春坊署兼呈左谕德叶公洗马袁公
作者：区大相
朝代：明

元良天下本，官属百僚优。忝荷荣恩并，殊非德望侔。丝纶仍旧职，羽翼逊良谋。预睹三朝节，先陪四辅游。圣情钟鹤禁，天气爽龙楼。桂发仙宫丽，梨红御苑秋。菊辰歌式宴，玉署湛方流。勉副家丞实，终惭端士求。
叶县歌
作者：区大相
朝代：明

洪潦纵横兮泥途深，车不得轨行兮马力不任。日将暮兮天愁阴，望佳人兮伤予心，安得双凫兮驾汝翩翩而来临。
同七弟送四兄于彰义门
作者：区大相
朝代：明

二弟送兄返，停车彰义门。车傍有鹡鸰，摇摇复在原。岂为急难故，当由恋孤鶱。羁人滞远道，游子念故园。纤纤城畔草，聊用藉芳樽。柳条时自短，何以系南辕。鸿鹄绝四海，不顾丘与樊。大鹏徙南溟，斥鴳有遗言。兄乎振六翮，天池共奋翻。杖策去乡国，结轸游皇畿。王事有兄弟，驷马驱以驰。忆昨三珠树，五云曜奇姿。如何同林羽，中路相背飞。弟在天北隅，兄还日南陲。燕越万馀里，山川阻修岐。昔游共被至，安得同车归。翩翩朱凤侣，巢在南园枝。永言扬好音，慰我长渴饥。
同七弟送四兄于彰义门·其一
作者：区大相
朝代：明

二弟送兄返，停车彰义门。车傍有鹡鸰，摇摇复在原。岂为急难故，当由恋孤鶱。羁人滞远道，游子念故园。纤纤城畔草，聊用藉芳樽。柳条时自短，何以系南辕。鸿鹄绝四海，不顾丘与樊。大鹏徙南溟，斥鴳有遗言。兄乎振六翮，天池共奋翻。
同七弟送四兄于彰义门·其二
作者：区大相
朝代：明

杖策去乡国，结轸游皇畿。王事有兄弟，驷马驱以驰。忆昨三珠树，五云曜奇姿。如何同林羽，中路相背飞。弟在天北隅，兄还日南陲。燕越万馀里，山川阻修岐。昔游共被至，安得同车归。翩翩朱凤侣，巢在南园枝。永言扬好音，慰我长渴饥。
同四兄七弟泛舟海上望西樵
作者：区大相
朝代：明

海上望松关，苍茫云雾间。长风吹瀑水，飘落万重山。碧草通仙径，琪花待客攀。此时挂帆去，应得御风还。七十二芙蓉，仙家第几峰。天清揽黛色，秀出海云重。地与蓬瀛接，人将鸾鹤从。此行若结宇，何异三茅踪。
同四兄七弟泛舟海上望西樵·其一
作者：区大相
朝代：明

海上望松关，苍茫云雾间。长风吹瀑水，飘落万重山。碧草通仙径，琪花待客攀。此时挂帆去，应得御风还。
同四兄七弟泛舟海上望西樵·其二
作者：区大相
朝代：明

七十二芙蓉，仙家第几峰。天清揽黛色，秀出海云重。地与蓬瀛接，人将鸾鹤从。此行若结宇，何异三茅踪。
同四兄咏梅寄七弟
作者：区大相
朝代：明

日夕望乡处，况当梅发时。有如三珠树，岁晏复连枝。远韵风前并，芳标月下清。既能孤干直，何用数枝横。偶到梅边来，珠帘半下却。林里寂无人，纷纷月中落。昨夜春风生，吹送瑶台雪。为君展玉琴，高调石上月。我有游仙梦，如入清虚观。恍见瑶台人，临风共攀玩。闲来梅树下，爱此岁寒花。何处堪留赏，瑶台即我家。月向枝上照，风从花下绕。风月如有情，憔悴令人老。本来江岭侧，发艳玉台层。孤芳但自保，何畏雪霜淩。莫谓移根远，开芳入汉宫。一枝何未放，知是待春风。常日看花兴，兄行弟必陪。今朝望乡国，携手上春台。
同四兄咏梅寄七弟·其一
作者：区大相
朝代：明

日夕望乡处，况当梅发时。有如三珠树，岁晏复连枝。
同四兄咏梅寄七弟·其七
作者：区大相
朝代：明

月向枝上照，风从花下绕。风月如有情，憔悴令人老。
同四兄咏梅寄七弟·其三
作者：区大相
朝代：明

偶到梅边来，珠帘半下却。林里寂无人，纷纷月中落。
同四兄咏梅寄七弟·其九
作者：区大相
朝代：明

莫谓移根远，开芳入汉宫。一枝何未放，知是待春风。
同四兄咏梅寄七弟·其二
作者：区大相
朝代：明

远韵风前并，芳标月下清。既能孤干直，何用数枝横。
同四兄咏梅寄七弟·其五
作者：区大相
朝代：明

我有游仙梦，如入清虚观。恍见瑶台人，临风共攀玩。
同四兄咏梅寄七弟·其八
作者：区大相
朝代：明

本来江岭侧，发艳玉台层。孤芳但自保，何畏雪霜淩。
同四兄咏梅寄七弟·其六
作者：区大相
朝代：明

闲来梅树下，爱此岁寒花。何处堪留赏，瑶台即我家。
同四兄咏梅寄七弟·其十
作者：区大相
朝代：明

常日看花兴，兄行弟必陪。今朝望乡国，携手上春台。
同四兄咏梅寄七弟·其四
作者：区大相
朝代：明

昨夜春风生，吹送瑶台雪。为君展玉琴，高调石上月。
同四家兄谢孝兼汪处士对菊席上作
作者：区大相
朝代：明

白露下漙漙，篱花近苑看。叶带三秋色，枝淩九月寒。泛香惟载酒，扶寿不须丹。种处宜潭水，簪时称鹖冠。幽人盈握采，仙客代粮餐。荏苒思三径，参差老一官。
同家兄舍弟谒文昌台
作者：区大相
朝代：明

珠斗近中台，瑶琨拥化台。溪疑曲水接，山似梓潼开。紫雾花幢引，晴云宝盖来。如闻登桂籍，同此荐椒杯。
同林咨伯汪公干黄汝纶秋日僧房对菊
作者：区大相
朝代：明

停策僧家茗椀香，西风扫叶满绳床。官閒每有寻幽赏，静对寒丛开竹房。纵酒由来欲废禅，寻僧又复到篱边。不分秋色谁为主，自抱幽閒结净缘。蓬鬓西风几岁华，禅堂啜茗对丛花。相逢斗酒无三径，倚杖西林日又斜。
同林咨伯汪公干黄汝纶秋日僧房对菊·其一
作者：区大相
朝代：明

停策僧家茗椀香，西风扫叶满绳床。官閒每有寻幽赏，静对寒丛开竹房。
同林咨伯汪公干黄汝纶秋日僧房对菊·其一
作者：区大相
朝代：明
体裁：七言绝句

停策僧家茗碗香，西风扫叶满绳床。官閒每有寻幽赏，静对寒丛开竹房。
同林咨伯汪公干黄汝纶秋日僧房对菊·其三
作者：区大相
朝代：明

蓬鬓西风几岁华，禅堂啜茗对丛花。相逢斗酒无三径，倚杖西林日又斜。
同林咨伯汪公干黄汝纶秋日僧房对菊·其二
作者：区大相
朝代：明

纵酒由来欲废禅，寻僧又复到篱边。不分秋色谁为主，自抱幽閒结净缘。
同黎惟仁访朱氏兄弟山池
作者：区大相
朝代：明

渐入前林已少邻，转行深巷更无尘。烟迷竹树才分径，花泛溪塘别是津。往日云山如待客，经年琴酒始逢人。爱君几片松间石，青李临书过一春。
后群雁
作者：区大相
朝代：明

同侣南飞尽，如何独后群。已迟关外信，犹阻陇头云。短翮追难及，连呼急讵闻。层霄徒见慕，谁惜羽毛分。
君子有所思行
作者：区大相
朝代：明

晨出蓟北门，顾望黄金台。高台亘层云，照耀五城开。骏骨没已久，昭王安在哉。驱马往从之，中涓难为偕。台下谁家子，骎骎逝龙媒。金鞭摇白日，玉蹄起红埃。踯躅霸图尽，驱驰王运回。怀思不能去，日夕悲风来。
君马黄
作者：区大相
朝代：明

君马黄，臣马骊。二马虽共逐，臣马驱以驰。走灭没，出权奇，谁当产者渥洼池。踰昆崙，度月支，谁当相者孙阳师。珊瑚宝勒黄金羁，桃花锦障光陆离，路傍照耀幽并儿。君马吉行三十里，臣马前驱为君死。千金台上未为恩，一顾尘中岂徒尔。不辞四蹄践霜雪，西走咸阳东辽水。战罢初归玉塞群，功成更服天闲驷。却笑周家八骏蹄，徒向瑶池御天子。
听无弦上人琴
作者：区大相
朝代：明

上人无弦意，寄在有弦琴。静室遣群妄，诸天聆妙音。泠泠花上露，寂寂枝间禽。永日竹林下，清风时满襟。
听莺
作者：区大相
朝代：明

苑外柳枝黄，莺啼出建章。穿花如觅侣，隔叶似调簧。雨过声犹湿，风来曲更长。流黄机上妾，听罢拭啼妆。
听豫章贞吉王孙吹铁笛
作者：区大相
朝代：明

裂石穿云歇又闻，铁龙高响入层云。临池不用徵丝竹，吹散匡庐万叠氛。
吴姬吟
作者：区大相
朝代：明

金塘霜落渚莲稀，日暮吴姬荡桨归。白纻风前吹不散，夜随明月过江飞。
和何稚孝九日同刘玄子大通桥送客归途周户部邀泛御河之作
作者：区大相
朝代：明

大峪秦城北，神泉汉苑东。登高携远客，临水怅离鸿。旧好情难别，新知乐未终。烟横青嶂断，霜落古台空。竹树摇葭岸，兰桡溯菊丛。偶然成聚散，延眺意何穷。
和公干冬日入显灵道院感昔
作者：区大相
朝代：明

陵谷依然迹已陈，早逢真诀想还真。窗馀朱箓抄经字，房少丹炉候火人。羽节芝幡云外寂，石坛瑶草雪中春。金茎捧罢琼箫冷，玉手攀花惜此辰。
和刘玄子白发篇
作者：区大相
朝代：明

白日忽西匿，寒飙号北林。闻君白发叹，使我涕横襟。昨日鬒如云，飞蓬今始临。自匪乔松质，晚暮谁能禁。红颜弃我去，素鬓来相寻。岂缘积损至，无乃多愁侵。拔去还复延，染之不得黔。居常羞览镜，入朝愧华簪。老马怀长路，烈士悲壮心。毋以桃李姿，薄彼桑榆阴。
和四兄咏瓶中芍药
作者：区大相
朝代：明

攀翻出兰砌，香霭入帘栊。滋艳宜添水，障容更怯风。幸逢纤手摘，得厕绮筵中。犹胜微丛下，春枝夜夜空。
和四家兄九日武场观射
作者：区大相
朝代：明

明时讲武重疆场，九月霜清塞草黄。跃马抡材争入彀，登坛奏技识穿杨。泽宫旧纪周文盛，猛士还思汉道昌。闻说登高羡能赋，与君同醉紫萸觞。
和四家兄元日看梅
作者：区大相
朝代：明

正朝览物华，庭梅色已弄。送腊稍辞寒，迎岁尚含冻。年光蕊上转，春意枝间动。初妍映柏觞，早芳入椒颂。人对新岁花，鸟回新花哢。
和四家兄新岁梅
作者：区大相
朝代：明

才听新岁鸟，已看新岁梅。况逢新岁客，同倾新岁杯。素艳宜冰署，年华上玉台。迎风未片落，照雪且丛开。幸及连枝赏，全胜寄陇来。
和四家兄早春家园
作者：区大相
朝代：明

南园草色映堤新，小径莺声过雨频。花萼池边裁雅咏，芝兰庭下玩芳春。溪桃笑日攀游骑，岸柳和烟罥舞人。家酝自堪成一醉，不须酤酒过西邻。
和四家兄登九成台
作者：区大相
朝代：明

夔龙班里忝游陪，何似延陵历国回。闻乐总忘三月味，放歌独上九成台。深山松桂经秋长，古驿芙蓉向水开。此地自留虞帝迹，凤凰千载可重来。
和大司成韩公祷雨宿署中之作次韵时读书国学
作者：区大相
朝代：明

旱云何事赋成均，总道苍生属望新。丹陛宵衣传露祷，三雍拜诏肃郊禋。风霾岂压祈年瑞，桃李偏宜化雨春。惟是傅岩徵梦日，商霖应洒属车尘。
和孔阳王孙舟中听琵琶赠别之作
作者：区大相
朝代：明

鹦鹉杯浓醉复醒，琵琶调急弄还停。小童曲奏凉州伎，上客欢留陇水听。远浦霜横烟漠漠，空江月落风泠泠。不知凄切缘何事，徒使离人泪暗零。
和汪公干冬日游西山宿东峪寺
作者：区大相
朝代：明

传君是日往，投策向珠林。水涉溪烟冷，山行石路深。霜天净夜景，冰涧澄空音。坐见松上月，微生窗外岑。定中超幻有，觉后转萧森。一听烟霞调，方知无俗心。
和韩昌黎石鼓歌
作者：区大相
朝代：明

岐阳石鼓传周宣，神武尚纪中兴年。抠衣曾肃文庙拜，访古更读昌黎篇。车攻马同事已往，俯仰遗迹心茫然。大小二雅不收载，纵横数石遗刻镌。忆昔宣王按剑起，整顿周纲恢八埏。南伐淮徐西猃狁，出车命将声喧阗。天子明堂登玉帛，诸侯冠佩趋游畋。于时岐阳纵大猎，前驱六马势腾骞。戈甲照耀军容盛，从臣一一皆材贤。不独清风能作颂，亦有羽猎如甘泉。武功万代宜宣示，伐石作鼓夷层巅。龙画撑持结构古，螺书诘曲镵戈鋋。日炙霜侵不知岁，鸾漂凤泊沉荒烟。祇疑鬼物为呵护，封埋古刻苍苔鲜。文义颇类小雅作，字体翻从史籀迁。六百七十有二字，纷挐螭虎握玑璿。年深缺划固不免，奥义高文止半全。章樵考正力颇苦，薛郑音训心仍虔。曩时韩公称好古，低徊石侧涕沦涟。摩挲铜狄叹岁月，剜苔剔藓细品诠。发为歌词极赏识，今文古文相并悬。陋儒褊迫不解事，虚令世代差讹传。隋珠几同鱼目混，和璧翻成燕石捐。五帝存亡皇有无，峄山梁父几封禅。神禹丰碑閟岣嵝，轩黄宝鼎沦伊瀍。犹幸此鼓在人世，晨星累累映奎躔。岐山较猎或代有，左氏编年岂误沿。吁嗟此石何从得，自岐徙洛复入燕。置之辟雍戟门里，衣冠讲解得究研。予生际此不恨晚，至宝及睹周秦前。方今宇内幸无事，嘘吸皇风万里旋。诸生盛讲中兴事，朝士争歌雅颂编。镌功勒成告下土，愿比成周致太平。
和黄汝纶春情篇
作者：区大相
朝代：明

帝京行乐好，霁景媚韶光。南陌紫骝骑，东邻红粉妆。夭桃间秾李，芳草映垂杨。调雪成歌曲，排云出舞行。花前宁辨色，衣后转闻香。弦管故情在，关山春恨长。若非京兆妇，定是邯郸娼。
和黎惟仁得吴明卿书问次韵
作者：区大相
朝代：明

旧游吴质报音初，老大衡门物态疏。明月频悬千里梦，十年始得一行书。溪边拄杖寻鸥往，竹下幽亭载酒如。除却武昌鱼雁字，飞尘应不到君庐。
咏上苑桃花
作者：区大相
朝代：明

御沟流出是仙源，二月风光满帝园。为见开花向瑶水，始知方朔在金门。临水丛花帝苑新，虽成蹊径不成津。玉盘未献千年实，露井先开万岁春。
咏上苑桃花·其一
作者：区大相
朝代：明

御沟流出是仙源，二月风光满帝园。为见开花向瑶水，始知方朔在金门。
咏上苑桃花·其二
作者：区大相
朝代：明

临水丛花帝苑新，虽成蹊径不成津。玉盘未献千年实，露井先开万岁春。
咏分水
作者：区大相
朝代：明

此水何南北，当由人所为。引来元共派，分去必因卑。顺逆流中判，盈虚浪乍移。从来歧路叹，逝者亦如斯。
咏史
作者：区大相
朝代：明

伐木久不歌，谷风竟谁陈。文叔为天子，严陵乃故人。贵贱既殊绝，物色何殷勤。三召始能至，再顾不得臣。迹远交始全，道诎身乃伸。清风激颓俗，馀辉映千春。至人在师世，大贤贵亨屯。所以风云遇，渭水投竿纶。而我濩落士，偶然挂簪绅。功成拂衣去，垂钓沧浪滨。
咏山中桂
作者：区大相
朝代：明

金粟香飘玉露披，巃崧多发倚岩枝。深山远道无人折，独对秋芳咏楚词。
咏庭中槐和四家兄兼邀诸客同和
作者：区大相
朝代：明

幸植华轩下，敷荣自上春。叶稠欺暑散，枝迥带烟新。秀色过仙院，浓阴覆四邻。谬承嘉树誉，滥许映台辰。团圞阴广砌，旖旎发芳年。复兹炎夏月，散影日华前。高送吟风鸟，凉思饮露蝉。南薰此披拂，留客和朱弦。
咏庭中槐和四家兄兼邀诸客同和·其一
作者：区大相
朝代：明

幸植华轩下，敷荣自上春。叶稠欺暑散，枝迥带烟新。秀色过仙院，浓阴覆四邻。谬承嘉树誉，滥许映台辰。
咏庭中槐和四家兄兼邀诸客同和·其二
作者：区大相
朝代：明

团圞阴广砌，旖旎发芳年。复兹炎夏月，散影日华前。高送吟风鸟，凉思饮露蝉。南薰此披拂，留客和朱弦。
咏月下采花
作者：区大相
朝代：明

良夜采芳人，凝妆倚桂轮。月临花色艳，花助月华新。枝袅纤腰怯，香留小袖春。犹嫌多露处，盈手湿罗巾。
咏松
作者：区大相
朝代：明

森森千丈松，落落丈夫概。耸干高岭侧，穹标碧云外。当春发华滋，迎寒转苍翠。节以霜雪坚，用以栋梁大。
咏梅
作者：区大相
朝代：明

南枝与北枝，俱发上春时。无劳问寒暖，故是一相思。梅时风日清，的的向人明。带雪香难掩，临溪影乍横。冰玉有馀映，铅华暂谢却。安得素心人，徘徊弄春爵。悬崖百尺干，幽溪千丈雪。何处报佳期，及此上春月。皎洁瑶台树，开花近东观。素影临玉阶，孤芳入幽幔。美人惜瑶华，欲折还咨嗟。素手轻盈立，来攀雪里花。银环枝上出，玉袖花前绕。萧关人不还，汉使春来少。书报天中客，看花思不胜。韶光一如此，年鬓复相淩。徘徊杏梁月，飘飖兰殿风。更将芳洁意，吹入望春宫。昨得春闺信，繁花映玉台。今朝上苑见，云是故园来。
咏梅·其一
作者：区大相
朝代：明

南枝与北枝，俱发上春时。无劳问寒暖，故是一相思。
咏梅·其七
作者：区大相
朝代：明

银环枝上出，玉袖花前绕。萧关人不还，汉使春来少。
咏梅·其三
作者：区大相
朝代：明

冰玉有馀映，铅华暂谢却。安得素心人，徘徊弄春爵。
咏梅·其九
作者：区大相
朝代：明

徘徊杏梁月，飘飖兰殿风。更将芳洁意，吹入望春宫。
咏梅·其二
作者：区大相
朝代：明

梅时风日清，的的向人明。带雪香难掩，临溪影乍横。
咏梅·其五
作者：区大相
朝代：明

皎洁瑶台树，开花近东观。素影临玉阶，孤芳入幽幔。
咏梅·其八
作者：区大相
朝代：明

书报天中客，看花思不胜。韶光一如此，年鬓复相淩。
咏梅·其六
作者：区大相
朝代：明

美人惜瑶华，欲折还咨嗟。素手轻盈立，来攀雪里花。
咏梅·其十
作者：区大相
朝代：明

昨得春闺信，繁花映玉台。今朝上苑见，云是故园来。
咏梅·其四
作者：区大相
朝代：明

悬崖百尺干，幽溪千丈雪。何处报佳期，及此上春月。
咏漆园
作者：区大相
朝代：明

傲吏战国士，著书漆园里。遭时厌有为，乘运观无始。礼乐嘲鲁儒，垂钓谢楚使。托迹方外民，希心柱下史。
咏濠梁
作者：区大相
朝代：明

庄生本旷达，惠施亦多方。辨囿入芒渺，鱼乐且徜徉。非鱼复非我，此中意何长。斯人诚已矣，千载但空梁。
咏燕市
作者：区大相
朝代：明

五方殊物产，百货丽皇居。高足千金外，双环万镒馀。三川谢声利，陆海让车书。但和酒人筑，休停卿士舆。
咏牡丹
作者：区大相
朝代：明

长安城里竞名花，西苑园边好物华。开近绮罗添国艳，看来弦管半天家。佳人北里青丝槛，公子西堂白鼻騧。为与群芳殿春色，不辞欢赏极豪奢。
咏琴台
作者：区大相
朝代：明

汉代论才子，相如秀孤骞。日暮高台上，临风挥朱弦。疏梧照古月，密竹生秋烟。去今已千载，流水尚依然。
咏瓶菊
作者：区大相
朝代：明

陶令采来菊，插之青铜瓶。问君何为尔，珍爱等瑶琼。懿此美人惠，复贻寒岁馨。犹怜东篱下，日暮重含情。
咏石榴
作者：区大相
朝代：明

闻道涂林树，西随汉使来。移根万里远，出塞几年回。翠叶迎春发，丹葩向夏开。斜枝摇酒色，悬实含珠胎。自从玉关闭，徒然想故栽。
咏窗月梅影
作者：区大相
朝代：明

窗月照梅花，梅影印窗纱。乍恍临风动，谁知逐桂斜。美人问镜立，暗忆寄瑶华。不是香难掩，潏楼路复赊。
咏苏门
作者：区大相
朝代：明

阮公天性逸，傲睨出风尘。长啸入苏门，遇此异代人。世事了不答，终古徒自陈。意尽还山半，清音流涧滨。
咏茄
作者：区大相
朝代：明
体裁：诗

紫茄时被陇，舒叶自亏蔽。登君玉盘内，得耦嘉蔬味。结花讵能芳，垂实迥连带。虽微蹲鸱用，颇胜匏瓜系。
咏荼蘼
作者：区大相
朝代：明

传来西域水，不及中园芳。芍药含风细，玻瓈承露香。着衣经月气，簪鬓压时妆。玉手亲逢摘，霞光流洞房。弱艳风偏舞，新茎露未晞。姣容胜桃李，多刺似蔷薇。香送砗璖椀，春生翡翠帷。犹言看未足，折以赠南威。
咏荼蘼·其一
作者：区大相
朝代：明

传来西域水，不及中园芳。芍药含风细，玻瓈承露香。着衣经月气，簪鬓压时妆。玉手亲逢摘，霞光流洞房。
咏荼蘼·其二
作者：区大相
朝代：明

弱艳风偏舞，新茎露未晞。姣容胜桃李，多刺似蔷薇。香送砗璖椀，春生翡翠帷。犹言看未足，折以赠南威。
咏荼蘼·其二
作者：区大相
朝代：明
体裁：五言律诗

弱艳风偏舞，新茎露未晞。姣容胜桃李，多刺似蔷薇。香送砗璖碗，春生翡翠帷。犹言看未足，折以赠南威。
咏车
作者：区大相
朝代：明

鸣銮遵广陌，缓辔动轻埃。上路流如水，长桥殷似雷。朱轮随日转，翠幰拂云来。不见渭川载，徒思托乘才。
咏阶前鹤
作者：区大相
朝代：明

昂昂腾汉姿，皦皦负霜质。暂娱耳目玩，岂是轩墀物。鸾啸恒为侣，鸡群讵堪匹。会当乘风云，万里坐超忽。
咏黎君玺盆竹
作者：区大相
朝代：明

盆竹当夏茂，经冬亦不凋。疏阴宁碍月，远意自干霄。
咨伯步访我洞梅不待小酌而去
作者：区大相
朝代：明

君为看梅来，不饮梅下酒。却令梅下仙，徘徊吟洞口。昨夜罗浮月，宛宛窥窗牖。顾见瑶台人，嫣然举玉手。微风动芬馥，徐步锵琼玖。相对不为欢，后梦亦何有。
啸台作
作者：区大相
朝代：明

昔贤嘉遁处，林石有馀清。当日阮嵇辈，来听鸾凤鸣。高台苍藓合，古木暮云平。可叹驱驰子，空悬遗世情。
喜四家兄至
作者：区大相
朝代：明

远道风和雪，连朝弟忆兄。三年此重见，万里独长征。翅接云鸿早，枝连苑树荣。所期对策后，鹓序拟随行。
四兄园亭晚步示黄汝纶
作者：区大相
朝代：明

溪桥曳履行，晚景爱幽清。返照原中尽，残霞川上明。叶红林半落，堤绿草还生。莫学于陵灌，还依谷口耕。
四兄园馆新成喜赋
作者：区大相
朝代：明

村居嫌未僻，隔水见精庐。胜地云烟外，高情翰墨馀。披花时进艇，倚树日看书。数过亦何事，清言常晏如。如何千古意，独在此林间。野竹临流水，溪烟上远山。笔床依岸置，书牖隔云关。虽赋高闲性，如兄宁久闲。
四兄园馆新成喜赋·其一
作者：区大相
朝代：明

村居嫌未僻，隔水见精庐。胜地云烟外，高情翰墨馀。披花时进艇，倚树日看书。数过亦何事，清言常晏如。
四兄园馆新成喜赋·其二
作者：区大相
朝代：明

如何千古意，独在此林间。野竹临流水，溪烟上远山。笔床依岸置，书牖隔云关。虽赋高闲性，如兄宁久闲。
四兄方池内新构水亭
作者：区大相
朝代：明

隔浦望溪林，新亭冒绿浔。捲帘山在眼，过槛水澄心。时散竹间帙，闲调池上琴。更饶濠濮兴，鱼乐共幽深。步入小桥去，方欣与俗暌。亭高云作幔，池满水如圭。鸟狎频移树，花浓不辨蹊。宁知远尘事，不是学幽栖。
四兄方池内新构水亭·其一
作者：区大相
朝代：明

隔浦望溪林，新亭冒绿浔。捲帘山在眼，过槛水澄心。时散竹间帙，闲调池上琴。更饶濠濮兴，鱼乐共幽深。
四兄方池内新构水亭·其二
作者：区大相
朝代：明

步入小桥去，方欣与俗暌。亭高云作幔，池满水如圭。鸟狎频移树，花浓不辨蹊。宁知远尘事，不是学幽栖。
四月八日王行甫招饮高梁河
作者：区大相
朝代：明

车马隘城闉，河桥争渡人。东方行乐意，西土降生辰。帷幕平连寺，歌钟近隔尘。问君喧与寂，相去几由旬。共说调心易，谁能对境忘。烟尘迷觉路，冠尽聚津梁。未听三车演，先过百戏坊。如何空寂意，翻助冶游场。
四月八日王行甫招饮高梁河·其一
作者：区大相
朝代：明

车马隘城闉，河桥争渡人。东方行乐意，西土降生辰。帷幕平连寺，歌钟近隔尘。问君喧与寂，相去几由旬。
四月八日王行甫招饮高梁河·其二
作者：区大相
朝代：明

共说调心易，谁能对境忘。烟尘迷觉路，冠尽聚津梁。未听三车演，先过百戏坊。如何空寂意，翻助冶游场。
四月八日高梁桥即事
作者：区大相
朝代：明

西方降生传此日，北土行乐开群迷。艳艳游尘障去岸，纷纷杂伎拥回堤。秉兰藉草逢新浴，赠李投桃历旧蹊。独有瞿昙心境寂，天花落水不沾泥。
四月六日与客游高梁桥
作者：区大相
朝代：明

燕郊四月如春月，景物暄妍宿雨晴。仙苑名花裁罥蝶，御堤芳树始流莺。平林翠幕褰风飏，落日红妆照水明。自幸太平多乐事，共将弦管寄欢情。
四月朔己酉日食
作者：区大相
朝代：明

日月频见食，阴阳春夏更。岂应恒失度，无乃暂伤明。白昼麒麟斗，青天河汉横。何劳问徵应，宵旰是皇情。
回至英州九日登南山寺张明府载酒
作者：区大相
朝代：明

野寺移樽木叶苍，南山佳色对重阳。闲阶坐爱莓苔静，深院时闻松桂香。岂有参军来落帽，偏宜陶令与传觞。今朝不费天涯目，此地登高近故乡。
园内小台
作者：区大相
朝代：明

桃李夹池栽，丛丛出小台。共跻明月上，独步清风来。看山聊隐几，临水屡挥杯。胜友频过此，高轩醉不回。
图南诸王孙同舟送至剑浦而别
作者：区大相
朝代：明

使星何在豫章西，有客相随恋别携。树引柴门帆影近，烟横芦渚雁飞低。佳人揽桂期前路，王子同舟爱晚溪。南浦岂劳重怨别，岭云江月不曾迷。
图诗三章八句
作者：区大相
朝代：明
体裁：四言诗

图何以椿，穆然孝思。图何以萱，乐此春禧。维椿永思，维萱永禧。谁其寿母，令德攸宜。（一章）维石蕴玉，山则瑞矣。维水孕珠，川则媚矣。显允朱生，谁锡尔类矣。曰其有母，俾尔昌炽矣。（二章）子炽而昌矣，母寿而康矣。芝函有烨，命服有章。嘉纶孔彰，嶶音斯扬。显允朱生，寿母无疆。（三章）
圯上行
作者：区大相
朝代：明

子房当日横意气，志在报韩功不济。留城未即归汉王，博浪先因击秦帝。避难潜行过下邳，复仇无计虑穷追。道逢老人呼拾履，心固不欲强然为。老人家在谷城下，往来圯桥无识者。高步矫矫如惊鸿，堕履翩翩若飘瓦。子房跪进一何恭，老人坐受甚从容。顾谓孺子为可教，授以素书成帝功。更期后日访黄石，或约他年游赤松。此事相传亦奇诡，风云感会良有以。不见祠前东流水，古来上德皆如此。
均州王守招游沧浪亭
作者：区大相
朝代：明

混混复磷磷，孤亭水石滨。浊时因潦汩，清处见天真。旅望凭高尽，渔歌入兴新。祇疑浴波鸟，犹是濯缨人。
垂钓
作者：区大相
朝代：明

江风捲钓丝，心事白鸥知。终日烟波里，持竿欲待谁。
城颍
作者：区大相
朝代：明

停车指城颍，芳躅何缤纷。巢许既高蹈，千载离垢坌。如何遗羹子，纯孝至今闻。揖让君臣全，愤争骨肉分。积憾天性蚀，微言大义存。至情在感发，口舌徒云云。荒隧沦故道，薄采奠孤坟。寄言茅焦者，颍谷有馀芬。
壬寅元日使归家园作
作者：区大相
朝代：明

正旦迎祥始，王春布令初。幸逢新岁月，言返旧田庐。帝祝无疆历，人看大有书。频年困徵敛，兹岁复何如。
夏夜独坐
作者：区大相
朝代：明

缓步惜时芳，閒情逐夜凉。风声过竹爽，月色近花香。鱼噞闻幽沼，萤流度暗墙。留连未肯卧，琴曲遂能长。
夏夜遣怀
作者：区大相
朝代：明

向夕氛气敛，天宇一何森。皎月正临牖，微风时动林。夏虫岂知冰，迎凉自悲吟。端居感物变，旷然坐自深。沉叹终往古，幽思缠鸣琴。黄虞世已远，悠悠空我心。
夏日与罗彦秀内弟江上泛舟
作者：区大相
朝代：明

江风当夏清，与客放船行。岛屿烟中出，云霞水上明。林开朝雨霁，津阔晚潮平。桂棹方乘兴，菱歌且缓声。
夏日偕同诸年友集于灵济宫
作者：区大相
朝代：明

结驷情多暇，骖鸾路不赊。偶携中圣酒，来过上清家。解带褰瑶草，倾壶藉洞花。相期炼灵液，携手五云车。
夏日同曾中舍明吾汪处士公干显灵道院
作者：区大相
朝代：明

仙宫花木芳，炎景驻清凉。细雨霓裳湿，微风箫管长。偃松成小榭，卧柳作匡床。羽士擎金液，芝童扫石堂。放鱼先凿沼，养鹤预储粮。不愿携鸡犬，时来访醉乡。
夏日同诸客泛舟青溪作
作者：区大相
朝代：明

东城杨柳陌，西堰木兰船。锦缆清川曲，朱楼大道边。花阴随去棹，鸟韵杂鸣弦。别有淩波态，回看洛浦仙。解佩临青岸，鸣环步绿浔。川如濯锦艳，溪比浣纱深。倚楫吴姬唱，褰芳越客吟。江南佳丽地，最此称游心。锦席人须醉，仙舟客共登。年华各自惜，意气转相矜。瓶水沉朱李，溪花覆紫菱。莫誇姑射雪，吾有玉壶冰。捲幔千花暝，回舟一水遥。芳情瑶瑟怨，别曲凤笙调。桂苑通仙阁，兰房接画桥。倚歌待明月，长笛不须邀。
夏日同诸客泛舟青溪作·其一
作者：区大相
朝代：明

东城杨柳陌，西堰木兰船。锦缆清川曲，朱楼大道边。花阴随去棹，鸟韵杂鸣弦。别有淩波态，回看洛浦仙。
夏日同诸客泛舟青溪作·其三
作者：区大相
朝代：明

锦席人须醉，仙舟客共登。年华各自惜，意气转相矜。瓶水沉朱李，溪花覆紫菱。莫誇姑射雪，吾有玉壶冰。
夏日同诸客泛舟青溪作·其二
作者：区大相
朝代：明

解佩临青岸，鸣环步绿浔。川如濯锦艳，溪比浣纱深。倚楫吴姬唱，褰芳越客吟。江南佳丽地，最此称游心。
夏日同诸客泛舟青溪作·其四
作者：区大相
朝代：明

捲幔千花暝，回舟一水遥。芳情瑶瑟怨，别曲凤笙调。桂苑通仙阁，兰房接画桥。倚歌待明月，长笛不须邀。
夏日圣安寺常公房
作者：区大相
朝代：明

禅居帝城外，讵有俗人寻。一坐了尘想，一言清道心。香烟松际暝，莲漏竹间深。何必云门隐，能高支道林。
夏日泛百泉
作者：区大相
朝代：明

百道泉源并穴流，雨馀风物似新秋。初谣渌水垂竿曲，转忆红妆赠佩游。孤亭隐隐芰荷香，六月浮樽水气凉。小艇閒时鸥作伴，白云深处酒为乡。
夏日泛百泉·其一
作者：区大相
朝代：明

百道泉源并穴流，雨馀风物似新秋。初谣渌水垂竿曲，转忆红妆赠佩游。
夏日泛百泉·其二
作者：区大相
朝代：明

孤亭隐隐芰荷香，六月浮樽水气凉。小艇閒时鸥作伴，白云深处酒为乡。
夏日濠上书怀贻二三同好
作者：区大相
朝代：明

閒居三亩宅，独卧一林隈。客喜忘机返，人怜失意回。濠梁一叟傲，河朔几公来。息鸟羞衔羽，为鱼忆曝腮。白云扉自掩，深竹径还开。洴澼诚何用，雕龙敢擅才。凫归差可侣，鸥伴不须猜。好事休回辙，逃名异凿坏。生平多远意，中岁卧丘园。视舌新谈息，低眉旧恨繁。鲛珠翻易泪，丰剑竟何冤。下客曾三刖，中原厌七奔。祇期投薄技，何意触雕樊。自我违初服，思君阻笑言。似闻鹏激水，几见鹤乘轩。有用憎膏累，无材悟栎存。文章徒不朽，荣贱且休论。简懒放情志，忧来命绿樽。
夏日濠上书怀贻二三同好·其一
作者：区大相
朝代：明

閒居三亩宅，独卧一林隈。客喜忘机返，人怜失意回。濠梁一叟傲，河朔几公来。息鸟羞衔羽，为鱼忆曝腮。白云扉自掩，深竹径还开。洴澼诚何用，雕龙敢擅才。凫归差可侣，鸥伴不须猜。好事休回辙，逃名异凿坏。
夏日濠上书怀贻二三同好·其二
作者：区大相
朝代：明

生平多远意，中岁卧丘园。视舌新谈息，低眉旧恨繁。鲛珠翻易泪，丰剑竟何冤。下客曾三刖，中原厌七奔。祇期投薄技，何意触雕樊。自我违初服，思君阻笑言。似闻鹏激水，几见鹤乘轩。有用憎膏累，无材悟栎存。文章徒不朽，荣贱且休论。简懒放情志，忧来命绿樽。
夏日诸公过集紫薇花树下
作者：区大相
朝代：明

久从薇省直，始见紫薇开。复值纶扉暇，相期花下来。日华摇客绶，露彩拂仙杯。国艳讵能耐，天香或见猜。何如对微质，长日且徘徊。
夜坐
作者：区大相
朝代：明

夜坐不觉久，庭乌栖复啼。灯前下黄叶，井上鸣莎鸡。漏静风声细，帷空月影低。城南有思妇，幽梦越辽西。
夜宴石洲江上赋得江边星月
作者：区大相
朝代：明

江空夜复清，星月落江明。吐珠疑合浦，沉璧类连城。机石随流出，菱花拂水晴。濯枝榆影冷，泛蕊桂华轻。玉镜宜常满，银河俨未倾。宁知邺池宴，别有颍川行。
大堤
作者：区大相
朝代：明

大堤临汉水，四时好行乐。纷纷驰宝勒，处处上珠箔。酒旗拂柁楼，岸花映江阁。日暮管弦声，风吹满城郭。
大寒后写怀
作者：区大相
朝代：明

靡靡西颓光，何时燠寒灰。槁木无生意，宁知春事回。龙蛇蛰已深，松柏日见摧。冰霜满天地，欲往谁为偕。飘飘南雁逝，声响一何哀。我欲致此鸟，因之托中怀。惜哉无羽翼，凝睇以徘徊。
大庙荐新麦
作者：区大相
朝代：明

献新清庙庆年康，时食来牟举上方。御亩收时珠作粒，寝筵登处露凝香。晨炊已属供槱火，熟荐还应得彘尝。闻道思文歌后稷，更将丰瑞颂君王。
大林寺
作者：区大相
朝代：明

大林何代寺，花木尚馀芬。僧老艺松竹，鹤闲眠洞云。石苔微雨滑，泉涧细流分。天外猿声断，寂寥几客闻。
大科峰是西樵绝顶
作者：区大相
朝代：明

登高四望开，绝顶出瑶台。远岫一方缺，长江数道来。云间下鸾鹤，天上扫莓苔。高揖烟霞外，三山何处哉。
大雪日微霰下庭看小儿积霰为戏
作者：区大相
朝代：明
体裁：诗

小雪初过大雪晨，微云微霰点轻尘。谁言蓟北无花日，亦有江南咏絮人。
大雪林维烈南发以诗留之
作者：区大相
朝代：明

燕京春来十日雪，封瓦填池三尺深。街北小台压欲倒，城南古道没难寻。芦沟冻合桑乾水，碣石寒凝黍谷底。宅里惟便高士卧，街前空笑先生履。南客此时正望家，四顾茫然生怨嗟。当门驴子缩如猬，未行先倒路复赊。怜君怀归思转剧，道阻雪深归不得。安得赤脚踏层冰，恨不随风生两翼。苑西书楼连汉上，披帷对此多心赏。苑东酒楼高刺天，当垆小妇鸣管弦。劝君不如且留读书饮酒过寒节，犹胜蹇驴出踏雪。直待春江花鸟繁，看花听鸟还故园。
天津
作者：区大相
朝代：明

御河三百里，南下作天津。堤似饮牛畔，船如驾鹊滨。荣光元瑞洛，德水故溁秦。赴海仙瀛接，经天帝泽新。水香花近苑，沙碧柳藏春。今夕乘槎使，谁知问渡人。
太和宫杂曲
作者：区大相
朝代：明

百寻铁锁系雕阑，千折瑶阶莲步难。露洗玉颜溅霓服，风吹雾鬓拂星冠。青鸟书归度海霞，斑龙车引上真家。榔梅树下多成实，仙李峰头解作花。瑶阶步步整金莲，密语低声诉上天。罗帕捧来酬醮礼，金钗施尽当香钱。琼台金阙郁重重，上界常教雷雨封。一片仙云凝不散，夜来还过二茅龙。小童学炼白朱砂，轮向天坛扫落花。玉管金炉解迎客，碧云遥指太清家。
太和宫杂曲·其一
作者：区大相
朝代：明

百寻铁锁系雕阑，千折瑶阶莲步难。露洗玉颜溅霓服，风吹雾鬓拂星冠。
太和宫杂曲·其三
作者：区大相
朝代：明

瑶阶步步整金莲，密语低声诉上天。罗帕捧来酬醮礼，金钗施尽当香钱。
太和宫杂曲·其二
作者：区大相
朝代：明

青鸟书归度海霞，斑龙车引上真家。榔梅树下多成实，仙李峰头解作花。
太和宫杂曲·其五
作者：区大相
朝代：明

小童学炼白朱砂，轮向天坛扫落花。玉管金炉解迎客，碧云遥指太清家。
太和宫杂曲·其四
作者：区大相
朝代：明

琼台金阙郁重重，上界常教雷雨封。一片仙云凝不散，夜来还过二茅龙。
太和山铭
作者：区大相
朝代：明

穹窿太和，上参冥莫。近接嵩华，远拔衡霍。明后有作，是称灵岳。上帝攸居，天柱是度。赫赫成后，玄戈再援。神之相之，用武以断。穆穆肃皇，中兴江汉。神之启之，守文以缵。巍巍天柱，前俯璚台。层城万仞，上应中台。地轴盘结，云汉昭回。灵踪久閟，真路乍开。爰饰云构，造于中天。冠峰被麓，舄奕墟躔。丹碧霞焕，栋宇星悬。势侔太一，巧极望仙。神之所妥，钩陈营卫。鞭风驾霆，出入云际。神之所临，徵灵表异。康国阜民，克显于世。玄圃之峦，仁后所履。丹丘之屺，仙灵所倚。咸障大荒，曷窥元始。追茂至道，孰踰斯美。惟兹崇报，前掩禅封。在帝左右，罔或不共。四气顺序，万方景从。昭佑我明，受福无穷。
太平山庵访朱贞吉
作者：区大相
朝代：明

霞踪成独往，弭棹访云林。不识王孙路，惟看忍草深。香厨分净供，松籁协幽吟。却笑征途者，劳劳江海心。
太液晴波
作者：区大相
朝代：明

沧池滉漾接离宫，玉渚遥将云汉通。雨霁波恬天共碧，烟消日荡水成空。楼台四出平堤外，花树千重落镜中。欲傍兰桡乘兴去，共欢鱼藻沐恩同。
奉使周藩发都亭作
作者：区大相
朝代：明

帝宠下宸旒，臣才忝国猷。万年周带砺，千叶汉王侯。委佩辞丹陛，张旃动彩辀。再持封节出，频作使车游。根本宜先重，闾阎足隐忧。三时方亢旱，四海尚诛求。节去梅犹夏，时祲麦不秋。国章行展礼，民瘼在咨诹。嵩洛为邦翰，燕云护帝州。周南聊问俗，蓟北始鸣驺。冠盖趋梁苑，山川览宋丘。曳裾惭上客，授简愧名流。祖席薰风接，皇恩湛露稠。待看四牡入，非复侣枚邹。
奉使淮藩留别同馆诸君
作者：区大相
朝代：明

层城何高高，上列珠树林。林间有好鸟，相对扬徽音。飘风日夕至，吹我异川岑。川岑虽云异，幸不隔同心。故人怜远别，惠我结衷襟。申诺等崇丘，佩谊重兼金。徘徊首归路，对酒成慨吟。黄鹄东南飞，五里一回顾。莫言飞不前，但为念君故。士由美名毁，女由美容妒。不见秋至草，零落在朝露。今我同怀侣，白首期终誉。交亲谊在敦，临别申情愫。忆我游天阊，结交青云人。私心窃自许，积念在致身。作者十馀辈，文雅皆等伦。良时美嘉会，散步出城闉。高言矫当世，逸气横秋旻。聚散苦无端，为乐不及辰。而我复远役，怀哉隔音尘。永言保坚白，卒岁无淄磷。国典申旧章，同列美斯游。斯游信云美，揆德实非俦。才惭下国使，礼展同姓侯。侯邦指南服，襟带冠炎陬。陶陶首夏月，湛湛露斯浮。朱华耀玉节，芳树引华辀。南涉清淮岸，北顾大河流。嘉会日以远，皇恩难可酬。黾勉事行役，所虑为罍羞。
奉使淮藩留别同馆诸君·其一
作者：区大相
朝代：明

层城何高高，上列珠树林。林间有好鸟，相对扬徽音。飘风日夕至，吹我异川岑。川岑虽云异，幸不隔同心。故人怜远别，惠我结衷襟。申诺等崇丘，佩谊重兼金。徘徊首归路，对酒成慨吟。
奉使淮藩留别同馆诸君·其三
作者：区大相
朝代：明

忆我游天阊，结交青云人。私心窃自许，积念在致身。作者十馀辈，文雅皆等伦。良时美嘉会，散步出城闉。高言矫当世，逸气横秋旻。聚散苦无端，为乐不及辰。而我复远役，怀哉隔音尘。永言保坚白，卒岁无淄磷。
奉使淮藩留别同馆诸君·其二
作者：区大相
朝代：明

黄鹄东南飞，五里一回顾。莫言飞不前，但为念君故。士由美名毁，女由美容妒。不见秋至草，零落在朝露。今我同怀侣，白首期终誉。交亲谊在敦，临别申情愫。
奉使淮藩留别同馆诸君·其四
作者：区大相
朝代：明

国典申旧章，同列美斯游。斯游信云美，揆德实非俦。才惭下国使，礼展同姓侯。侯邦指南服，襟带冠炎陬。陶陶首夏月，湛湛露斯浮。朱华耀玉节，芳树引华辀。南涉清淮岸，北顾大河流。嘉会日以远，皇恩难可酬。黾勉事行役，所虑为罍羞。
奉和六月十四夜起对月
作者：区大相
朝代：明

羁人易为感，久客难为悦。闻君中夜起，爱此林上月。素影流轩墀，清光对城阙。井上梧阴多，檐际露华结。在物忌太盈，处圆先虑缺。及此未圆时，冰壶坐自澈。珍簟已迎凉，纨扇将辞热。轮满即亏候，暑退成寒节。并起千恨端，弥伤万里别。还寐复何如，佳期杳燕越。
奉和甘霖应祷
作者：区大相
朝代：明

天行瑞应慰三农，紫禁璇霄一气中。遥圃近郊流积润，奇花仙颖湿芳丛。云来御苑千重结，石激灵泉百道通。为是皇城过桑祷，雨旸元不减年丰。
奉和赐藕藓
作者：区大相
朝代：明

帷宫路绕碧池回，水殿风传翠槛开。玉女移根来太华，仙人分露出天杯。擎将素腕寒相映，雪去轻丝暑乍回。愿比灵龟游叶上，千年长捧帝恩来。
奉答四家兄见赠九日上官之作兼酬谢孝兼彦云汪处士公干
作者：区大相
朝代：明

峨峨承华居，所任必端良。我后眷储幄，资贤辅少阳。入则以道谕，出则以义匡。自省乏秀望，安能俪圭璋。秋实信靡效，春华恐不扬。嘉会符九日，式宴序东堂。肃肃天宇旷，邕邕群雁翔。饮酒过三爵，登歌应重光。吾兄嘉令节，众宾庆道昌。褒词逾华衮，竣谊明秋霜。箴往述召吕，勖今称韦张。陈力而就列，庶几视周行。
奉送宫谕赵先生之南大司成
作者：区大相
朝代：明

词臣三命领成均，帝念留京典乐新。不谓江山收丽藻，直将文物借陶钧。宫衣暂辍金华席，江月晴分璧沼春。谁向东都引奇士，青云高阁想平津。
奉酬武选沈郎咏予庭菊
作者：区大相
朝代：明

何意微根里，传君秀句中。孤芳徒自保，晚节与谁同。留客无三径，编篱有一丛。差存高士意，空愧野人风。寂寂一丛菊，萧萧傍禁林。幽香出径浅，寒色映杯深。院落迟仍发，烟霜晚更禁。惟应一高士，见赏岁寒心。
奉酬武选沈郎咏予庭菊·其一
作者：区大相
朝代：明

何意微根里，传君秀句中。孤芳徒自保，晚节与谁同。留客无三径，编篱有一丛。差存高士意，空愧野人风。
奉酬武选沈郎咏予庭菊·其二
作者：区大相
朝代：明

寂寂一丛菊，萧萧傍禁林。幽香出径浅，寒色映杯深。院落迟仍发，烟霜晚更禁。惟应一高士，见赏岁寒心。
始兴江口别庆儒嘉诸侄
作者：区大相
朝代：明

送棹逾千里，归流挟一航。功名当力勉，离别莫情伤。寒雨芸窗夕，春风玉树行。此时频忆汝，书札报行藏。
始赴东山口杨柳村庄作
作者：区大相
朝代：明

山中朝暮雨，溪上两三家。古岸堆榕叶，闲门扫橘花。茅茨散鸡犬，林沼涨云沙。何恨伤春事，无心恋物华。经始东山下，萧条素业存。源桃犹避世，沙柳自成村。远树峰腰驿，孤烟谷口屯。山林情岂忝，丘壑道能尊。废垄千畦韭，清川几树桃。入林披壤石，薄采荐溪毛。旧俗忧多难，新氓计转劳。未堪营一饱，身世有渔舠。十亩阴连水，茅檐春雾浓。烟霞馀几片，岩壑有千重。寇贼虽新息，军储亦旧供。异时负薪子，应乞寝丘封。瓜地怜兹卜，菟裘无别营。刈麻防久雨，祈谷望新晴。田父休询姓，山禽不辨名。庞公遗后计，独有鹿门耕。沙田春悯潦，云壑昼伤阴。牛羊村径浅，耕凿战场深。麛狎眠幽竹，鸥喧坐碧浔。遗书犹可读，谁贵满籯金。地僻时留径，江深晚泊船。岂无陴上宅，实少汶阳田。俭穫频供税，丰年或具饘。莫将桑梓敬，花树拟平泉。荆扉颓岸引，蔬圃乱流通。包橘无千树，芳兰自一丛。暮云丹水北，古峡苍梧东。柳外春沙没，哀哀何处鸿。
始赴东山口杨柳村庄作·其一
作者：区大相
朝代：明

山中朝暮雨，溪上两三家。古岸堆榕叶，闲门扫橘花。茅茨散鸡犬，林沼涨云沙。何恨伤春事，无心恋物华。
始赴东山口杨柳村庄作·其七
作者：区大相
朝代：明

地僻时留径，江深晚泊船。岂无陴上宅，实少汶阳田。俭穫频供税，丰年或具饘。莫将桑梓敬，花树拟平泉。
始赴东山口杨柳村庄作·其三
作者：区大相
朝代：明

废垄千畦韭，清川几树桃。入林披壤石，薄采荐溪毛。旧俗忧多难，新氓计转劳。未堪营一饱，身世有渔舠。
始赴东山口杨柳村庄作·其二
作者：区大相
朝代：明

经始东山下，萧条素业存。源桃犹避世，沙柳自成村。远树峰腰驿，孤烟谷口屯。山林情岂忝，丘壑道能尊。
始赴东山口杨柳村庄作·其五
作者：区大相
朝代：明

瓜地怜兹卜，菟裘无别营。刈麻防久雨，祈谷望新晴。田父休询姓，山禽不辨名。庞公遗后计，独有鹿门耕。
始赴东山口杨柳村庄作·其八
作者：区大相
朝代：明

荆扉颓岸引，蔬圃乱流通。包橘无千树，芳兰自一丛。暮云丹水北，古峡苍梧东。柳外春沙没，哀哀何处鸿。
始赴东山口杨柳村庄作·其六
作者：区大相
朝代：明

沙田春悯潦，云壑昼伤阴。牛羊村径浅，耕凿战场深。麛狎眠幽竹，鸥喧坐碧浔。遗书犹可读，谁贵满籯金。
始赴东山口杨柳村庄作·其四
作者：区大相
朝代：明

十亩阴连水，茅檐春雾浓。烟霞馀几片，岩壑有千重。寇贼虽新息，军储亦旧供。异时负薪子，应乞寝丘封。
子陵祠下再赋一首
作者：区大相
朝代：明

吾观严子陵，岂缺经世务。玄纁三往反，始识洛阳路。亲劳万乘问，不肯回头顾。偃仰帝座上，卧起道情愫。耕钓还越山，永绝弋人慕。客星耿乾坤，钓台出烟雾。溪碧澄人心，磴险难予步。触物赏既多，怀人情亦屡。寄言台下客，此非问津渡。
孝兼四兄侍御七弟携侄自？川舟来约游西樵
作者：区大相
朝代：明

蚤发？东兴，春深始买舟。仍携竹林赏，来及棣华游。鹤蕊青岩丽，蒲香碧涧幽。名山多夙契，云卧共丹丘。我家？水北，高卧樵山西。日出东峰望，天清云树齐。将期炼金液，思欲淩丹梯。明泛桃花水，知无川路迷。
孝兼四兄侍御七弟携侄自？川舟来约游西樵·其一
作者：区大相
朝代：明

蚤发？东兴，春深始买舟。仍携竹林赏，来及棣华游。鹤蕊青岩丽，蒲香碧涧幽。名山多夙契，云卧共丹丘。
孝兼四兄侍御七弟携侄自？川舟来约游西樵·其二
作者：区大相
朝代：明

我家？水北，高卧樵山西。日出东峰望，天清云树齐。将期炼金液，思欲淩丹梯。明泛桃花水，知无川路迷。
孝兼四兄侍御七弟携侄自�川舟来约游西樵·其一
作者：区大相
朝代：明
体裁：五言律诗

蚤发�东兴，春深始买舟。仍携竹林赏，来及棣华游。鹤蕊青岩丽，蒲香碧涧幽。名山多夙契，云卧共丹丘。
孝兼四兄侍御七弟携侄自�川舟来约游西樵·其二
作者：区大相
朝代：明
体裁：五言律诗

我家�水北，高卧樵山西。日出东峰望，天清云树齐。将期炼金液，思欲淩丹梯。明泛桃花水，知无川路迷。
孝安陈太后挽词
作者：区大相
朝代：明

内朝倦临御，中禁罢晨昏。后德千龄茂，母仪三纪存。永辞长乐仗，去上昭陵园。嫔御一哀送，悲风动国门。桂寝沦阴夕，椒涂启殡时。人怀丧妣慕，帝轸殒慈悲。宫女收遗事，词臣纪令仪。至今称马邓，惟绝外家私。惨淡兰陔寂，阴沉桂殿空。鸾旌犹往日，龙綍已新宫。银海人难渡，瑶台路不穷。惟应彤管德，千载冠椒风。仙舆披素帟，绛旐发皇畿。仪卫平生是，山川临幸非。玉衣迁隧馆，宝镜掩泉扉。万姓何劳慕，瑶池此日归。
孝安陈太后挽词·其一
作者：区大相
朝代：明

内朝倦临御，中禁罢晨昏。后德千龄茂，母仪三纪存。永辞长乐仗，去上昭陵园。嫔御一哀送，悲风动国门。
孝安陈太后挽词·其三
作者：区大相
朝代：明

惨淡兰陔寂，阴沉桂殿空。鸾旌犹往日，龙綍已新宫。银海人难渡，瑶台路不穷。惟应彤管德，千载冠椒风。
孝安陈太后挽词·其二
作者：区大相
朝代：明

桂寝沦阴夕，椒涂启殡时。人怀丧妣慕，帝轸殒慈悲。宫女收遗事，词臣纪令仪。至今称马邓，惟绝外家私。
孝安陈太后挽词·其四
作者：区大相
朝代：明

仙舆披素帟，绛旐发皇畿。仪卫平生是，山川临幸非。玉衣迁隧馆，宝镜掩泉扉。万姓何劳慕，瑶池此日归。
孟津殿下新建书堂得请赐额勉学书院恭赋
作者：区大相
朝代：明

玉槛银潢接颍川，肯堂新沐帝恩偏。奏诗早擅河间誉，好学今称卫武贤。东壁赐书光列邸，西斋留客咏初筵。游梁枚马虽能赋，何似奚斯颂鲁年。
季冬朔夜饮酒歌
作者：区大相
朝代：明

玄夜沉沉钟漏咽，高馆燃炉丝竹折。冻云肃穆凝清汉，薄雪参差露微月。主人有酒千斛馀，岂合善价求沽诸。太常斋后偏宜饮，相国园中薄剪蔬。人生志愿何时足，取快目前适所欲。昆虫鱼鳖皆有命，何忍驱来实吾腹。香厨素馔本芬芳，况有紫笋白盐胜膏粱。得遇醉饱且为乐，安用八珍五鼎腐肠之食充圆方。
孤山
作者：区大相
朝代：明

疏竹寒梅对茗垆，白云明月此山孤。山前一带红尘路，从遣游人踏绿芜。
孤山看梅
作者：区大相
朝代：明

素赏殊非桃李人，深藏疑避绮罗尘。自从逸客高吟后，湖月溪烟几度春。
安期岩
作者：区大相
朝代：明

昔闻采药去，过海访蓬壶。尚忆如瓜枣，难寻九节蒲。鹤鸣犹绕树，云起类披图。借问阜乡舄，何如叶县凫。长谣白雪曲，一扣紫岩扉。陟磴岚随杖，搴萝翠滴衣。瑶华纷可掇，仙峤望中微。海上三清鸟，传书几岁归。
安期岩·其一
作者：区大相
朝代：明

昔闻采药去，过海访蓬壶。尚忆如瓜枣，难寻九节蒲。鹤鸣犹绕树，云起类披图。借问阜乡舄，何如叶县凫。
安期岩·其二
作者：区大相
朝代：明

长谣白雪曲，一扣紫岩扉。陟磴岚随杖，搴萝翠滴衣。瑶华纷可掇，仙峤望中微。海上三清鸟，传书几岁归。
官棠山庄梅树多数百年物花时偕家兄舍弟侄黄汝纶载酒往观酌咏其下
作者：区大相
朝代：明

闻道江梅发，同来谷口寻。霜横千嶂静，雪压一溪深。冷月斜枝挂，寒烟瘦影侵。野桥与村舍，处处可行吟。
定朝鲜
作者：区大相
朝代：明

皇赫怒，命东征。千翼举，七萃行。渡绿江，援王京。鳌足断，海波平。扶桑拂，旸谷升。旭日中，仰大明。戮群倭，定朝鲜。武功振，文德宣。櫜弓矢，戢戈鋋。藩服固，王会全。祥瑞降，诸福骈。祝圣寿，万斯年。
宝界寺东廊有东坡画竹壁间年久剥落过半其存者笔气如生立玩移时
作者：区大相
朝代：明

画竹僧廊在，尘埃年代深。捎檐随笔爽，穿石竞毫森。古壁烟云湿，晴天风雨吟。山灵亦爱惜，劲直到如今。
客中九日
作者：区大相
朝代：明

乡望三千里，归怀十二时。黄花应满径，何客醉东篱。
客中九日
作者：区大相
朝代：明

细雨黄花节，秋风竹叶杯。异乡谁送酒，何处更登台。木落江云暮，天寒塞雁来。惟怜三径在，归去剪蒿莱。
客中听刘季德吹箫
作者：区大相
朝代：明

昔有秦台客，遗氛住绛霄。忽传飞凤引，独下彩云朝。奈此远游意，怅然仙路遥。乘鸾无处所，瑶管若为调。
客有以短箫和琵琶者与梁少仲黎君玺共赋
作者：区大相
朝代：明

嬴女骋游思，胡姬含别哀。悲随鹄远去，欢逐凤飞来。丝竹有馀感，凄清多妙裁。何因谢玉塞，联翅返秦台。
客至弹琴
作者：区大相
朝代：明

有客把瑶琴，向我中林坐。兀然发清音，萧瑟松泉和。泠泠石上挥，流风激四座。玄云千里至，皎月怀中堕。妙曲感人心，幽听忘余卧。朱弦幸未绝，花晨倘相过。
家人初至京置酒庭中对雪作
作者：区大相
朝代：明

庭霰今朝集，家筵此日开。不知燕地雪，犹讶故园梅。玉袖承花出，珠帘卷絮回。瑶华虽可赠，留赏上春来。
宿南岩
作者：区大相
朝代：明

南岩果奇绝，石槛宛长霓。俯瞰千寻壑，回登万仞梯。云边孤磬寂，天外数峰低。信宿仙都近，平明试一跻。
宿圆通寺
作者：区大相
朝代：明

寂寂空山莲漏稀，山深日出饭香时。不知马首忙何事，卧听松声起每迟。
宿天池雨中追和阳明
作者：区大相
朝代：明

山河世界谁分主，佛地虚无吾偶取。老龙山半起耕云，晓来处处春田雨。今番春事元有主，分付游人莫多取。夜来山下雨飘花，不知山上花为雨。
宿天池雨中追和阳明·其一
作者：区大相
朝代：明

山河世界谁分主，佛地虚无吾偶取。老龙山半起耕云，晓来处处春田雨。
宿天池雨中追和阳明·其二
作者：区大相
朝代：明

今番春事元有主，分付游人莫多取。夜来山下雨飘花，不知山上花为雨。
宿巩华城王将军宅
作者：区大相
朝代：明

将军躩跞翁，壮岁事从戎。枥敝闲嘶骑，尘韬久挂弓。笳声来远塞，树影过离宫。只为时平久，农谈终夕同。
宿慈恩寺
作者：区大相
朝代：明

东岩吐月光，高论支公房。松露滴阶响，荷风度水香。钟声上界静，鹤梦寥天长。觉后闻清梵，弥令心境忘。
宿石泉山中
作者：区大相
朝代：明

空山惟习静，身世两相捐。春草芳夕渚，风潭鸣暗泉。云清独鹤梦，月照幽人眠。永夜结霞想，长吟待曙烟。
宿碧云寺
作者：区大相
朝代：明

寂寂松坛结暝烟，泠泠石上听流泉。十年京国红尘梦，留得山窗一榻眠。
宿端溪口
作者：区大相
朝代：明

烟霏生暝色，信宿伴渔樵。地静林无瘴，溪喧水是潮。落霞连雁足，残烧隔山腰。虽听江城笛，何言乡路遥。
宿苏门山中
作者：区大相
朝代：明

涉世乏远略，夙尚多奇秉。会息车马喧，即践烟霞境。习坎穷真源，兼山止绝顶。日入众壑掩，鸟归空林静。石壁暧残照，山冈有馀映。闭关绝尘想，万虑一时屏。风泉扬妙音，月林洒清影。阒寂寡欢悰，幽独證内省。寂幽神弥王，岩穴道愈炳。平生少云为，更觉兹夜永。因书静悟侣，云术共遨骋。
宿西南驿即事
作者：区大相
朝代：明

未晚商船集，将昏戍鼓多。驿楼翔水雾，村火漏烟萝。夜柝迎风急，寒潮候晚过。常因白雉入，忆得海无波。
寄万兵宪
作者：区大相
朝代：明

胡烽从此绝河源，闻说才人在北门。尘静犬羊朝纳款，月高旌旆夜归屯。关山几叠云中曲，烟火千家塞外村。想忆边庭近无事，闲看耕犊散平原。
寄何孔参逸人于端溪
作者：区大相
朝代：明

家住清溪侧，溪清照古颜。言是沉冥客，栖遁此溪山。君平方坐肆，季主亦开关。一探元命秘，观世出人寰。天人本微妙，神理况清閒。宁同名利士，滞迹风尘间。
寄侄
作者：区大相
朝代：明

来日绮窗桂，开芳已满丛。如何攀折处，犹未达秋风。阮家有贤叔，学孔更师庄。礼法容疏放，风流减少狂。昔时赌墅客，今日竹林人。不待罗囊解，吾知小阮贫。有客从南来，闻是尔相识。曾无一字书，安知我心忆。
寄侄·其一
作者：区大相
朝代：明

来日绮窗桂，开芳已满丛。如何攀折处，犹未达秋风。
寄侄·其三
作者：区大相
朝代：明

昔时赌墅客，今日竹林人。不待罗囊解，吾知小阮贫。
寄侄·其二
作者：区大相
朝代：明

阮家有贤叔，学孔更师庄。礼法容疏放，风流减少狂。
寄侄·其四
作者：区大相
朝代：明

有客从南来，闻是尔相识。曾无一字书，安知我心忆。
寄南比部何公露
作者：区大相
朝代：明

官舍闻君在故园，板桥垂柳绿淮源。看山引兴趋公府，散吏传呼到里门。竹下摊书岩翠湿，湖边立马水禽喧。更怜载酒饶幽事，韦曲烟花过谢墩。
寄和沈纯甫比部游崆峒岩
作者：区大相
朝代：明

域外名山此郁盘，青天孤剑倚巑岏。石坛过雨瑶花静，丹壑含风玉乳寒。藜杖自穿云雾入，苔碑先拂薜萝看。绝怜空谷稀人迹，尘外逢君一笑难。把酒萧条眺远峰，削成青壁秀芙蓉。书传有客拾瑶草，日下何人鞭玉龙。树杪秋阴凉籁起，岩前黛色暮烟重。非缘谪籍邻幽杳，石上争题逸士踪。
寄和沈纯甫比部游崆峒岩·其一
作者：区大相
朝代：明

域外名山此郁盘，青天孤剑倚巑岏。石坛过雨瑶花静，丹壑含风玉乳寒。藜杖自穿云雾入，苔碑先拂薜萝看。绝怜空谷稀人迹，尘外逢君一笑难。
寄和沈纯甫比部游崆峒岩·其二
作者：区大相
朝代：明

把酒萧条眺远峰，削成青壁秀芙蓉。书传有客拾瑶草，日下何人鞭玉龙。树杪秋阴凉籁起，岩前黛色暮烟重。非缘谪籍邻幽杳，石上争题逸士踪。
寄宗良
作者：区大相
朝代：明

昔从文史见风流，常忆琴尊侍宴游。奏雅几时来北阙，校书经岁卧南州。楼中香护青绫被，江上春归翠翰舟。更道别来多胜事，相如武骑正淹留。
寄新安方处士隐居
作者：区大相
朝代：明

江清隐士居，学道且耽书。种药资山税，搴萝葺涧庐。在家称孝弟，出户侣樵渔。百念遣时累，一心如古初。教儿抄洞卷，课仆理园蔬。为乐常知足，虽贫不愿馀。无粮因养鹤，有沼为观鱼。闻此契心赏，将乘下泽车。
寄梁兵宪天津
作者：区大相
朝代：明

碣石横燕甸，天津控海门。梯航万国会，貔虎五营屯。远浪含夷岛，长沙接塞垣。人传新节制，清啸似刘琨。鸣笳归陇坂，悬旆度天津。朔气临河尽，军容入塞新。蜃楼清海月，狐岭静边尘。要取黄金印，归图紫阁麟。
寄梁兵宪天津·其一
作者：区大相
朝代：明

碣石横燕甸，天津控海门。梯航万国会，貔虎五营屯。远浪含夷岛，长沙接塞垣。人传新节制，清啸似刘琨。
寄梁兵宪天津·其二
作者：区大相
朝代：明

鸣笳归陇坂，悬旆度天津。朔气临河尽，军容入塞新。蜃楼清海月，狐岭静边尘。要取黄金印，归图紫阁麟。
寄梁少仲巢居
作者：区大相
朝代：明

古木苍藤此结庐，白云长护小窗虚。花源暗绕城阴入，瓜地遍宜雨后锄。饮犊翻嫌洗耳后，盟鸥应对息机馀。何时一接巢居子，徙倚松窗读道书。
寄谭先辈
作者：区大相
朝代：明

耆旧今虽在，烟霞一杖藜。弃官常市隐，避世或岩栖。里为高贤重，门应太守题。崧台南斗外，岁晚问丹梯。
寄题张傅野万玉山房
作者：区大相
朝代：明

中朝清誉归山宰，尚忆琴樽在竹林。绕亭自泻双溪色，开径从遮十亩阴。有时手携绿玉杖，长日卧听青鸾吟。清风淇水闻微咏，明月潇湘何处寻。楚岸湘烟卜筑宽，孤亭修竹半临湍。经冬青青杳霭色，长夏肃肃高云寒。坐引清风摇佩玉，閒看佳句满琅玕。为君且就灵丘赋，未得相从蒋径看。
寄题张傅野万玉山房·其一
作者：区大相
朝代：明

中朝清誉归山宰，尚忆琴樽在竹林。绕亭自泻双溪色，开径从遮十亩阴。有时手携绿玉杖，长日卧听青鸾吟。清风淇水闻微咏，明月潇湘何处寻。
寄题张傅野万玉山房·其二
作者：区大相
朝代：明

楚岸湘烟卜筑宽，孤亭修竹半临湍。经冬青青杳霭色，长夏肃肃高云寒。坐引清风摇佩玉，閒看佳句满琅玕。为君且就灵丘赋，未得相从蒋径看。
密县天仙宫白松
作者：区大相
朝代：明

霜根翠叶此何奇，传道轩辕宫里时。玉质不缘三女化，瑶台争睹万年枝。风飘偃盖鸣环过，露浥流膏带粉滋。不独皇英去湘浦，至今斑竹使人思。
寒夜董玄宰太史过谈
作者：区大相
朝代：明

落日见归鸟，卷帙聊暂辍。居人掩轩坐，有客报来辙。苔砌卷落槐，竹根暧馀雪。灯下两人语，花傍一壶挈。语默虽万端，妙契同一澈。伯牙遇钟期，王倪逢列缺。筌啼久已忘，风雅道未绝。请画商岩芝，岁晚可同撷。
寒居
作者：区大相
朝代：明

茅斋云木里，寒日转萧森。幽独生春事，清虚长道心。闭关惟纵酒，拥褐且长吟。一枉朋知过，门前车迹深。
寒日
作者：区大相
朝代：明

霜林无一叶，寒日复多风。硕果犹存否，危巢本易空。诛求三户尽，杼轴万方同。白石南山曲，悲歌夜未终。
寒食
作者：区大相
朝代：明

花柳发韶年，佳游竞锦鞯。异方寒作食，孤馆醉宜眠。春思离边冷，乡愁暗里燃。惟应河畔草，能解思绵绵。
寒食再作
作者：区大相
朝代：明

旅馆仍寒节，家家冷食来。河桥沙柳合，山院野桃开。马埒游方出，鸡场乐未回。何须重禁火，已作不燃灰。
寒食后晚投驿馆作
作者：区大相
朝代：明

春事行将暮，羁愁殊未宣。兰肴过冷食，槐火试新烟。吏立松花下，马嘶藤叶前。东郊斗鸡道，遥忆帝城边。
寒食维舟南浦孔阳王孙酌别
作者：区大相
朝代：明

清时未得言逃禄，冷节何堪赋采蘋。高阁朱阑怀帝子，长堤碧草迟佳人。莺花南浦舟中酒，冠盖东郊道上尘。行乐也知随处好，独怜分手过馀春。
寓常公房汪公干过宿
作者：区大相
朝代：明

朗月映松关，依栖久客间。风前同把袂，灯下各衰颜。院迥花阴寂，阶空鹤梦闲。忽闻招隐曲，归兴在东山。
对菊
作者：区大相
朝代：明

众卉已迎凉，繁英独绽霜。分丛原异色，搴蕊本同香。篱悬高下影，露浥参差光。晚艳成华节，秋庭采夕芳。
对雪和四兄
作者：区大相
朝代：明

早雨晚仍雪，风花湿更乾。糁枝成玉树，铺径作瑶坛。赋里窥春易，尊前和曲难。莫将柳絮句，轻拟撒盐看。
寻安乐窝故址
作者：区大相
朝代：明

范阳移寓后，读易此林阿。画自先天启，经传后进多。玄言探河洛，幽意閟藤萝。击壤闻遗咏，高山想旧窝。
寻白云洞
作者：区大相
朝代：明

春山饶胜事，花水足清芬。传道溪头寺，来寻洞口云。茗园春雨过，松径夕流分。虽复通人境，犹疑閟鸟文。
寿域诗四章为庄得全编修尊人作
作者：区大相
朝代：明

煌煌寿域，光于南斗。包孕群生，诞锡惟厚。鸾凰是藩，麟鹿是囿。碧草朱华，以繁以茂。南斗之下，是为星沙。环以绿水，夹以丹霞。于焉逍遥，其乐孔嘉。俾尔寿谷，德音不瑕。南斗之傍，爰开玉堂。皇降嘉赉，有烂其光。玉树琼柯，有芬其芳。俾尔昌炽，德音孔扬。绵绵星沙，寿域所届。济济玉堂，寿域所会。及尔子孙，亦昌以大。介兹景福，永寿无害。
寿域诗四章为庄得全编修尊人作
作者：区大相
朝代：明
体裁：四言诗

煌煌寿域，光于南斗。包孕群生，诞锡惟厚。鸾凰是藩，麟鹿是囿。碧草朱华，以繁以茂。（一章）南斗之下，是为星沙。环以绿水，夹以丹霞。于焉逍遥，其乐孔嘉。俾尔寿谷，德音不瑕。（二章）南斗之傍，爰开玉堂。皇降嘉赉，有烂其光。玉树琼柯，有芬其芳。俾尔昌炽，德音孔扬。（三章）绵绵星沙，寿域所届。济济玉堂，寿域所会。及尔子孙，亦昌以大。介兹景福，永寿无害。（四章）
寿宫成恭纪
作者：区大相
朝代：明

福地金舆警旦开，千峰灵气接瑶台。关门树拥仙城出，碣石云盘帝宅来。天上玉楼多日月，海中琼岛象蓬莱。微臣窃拟冈陵颂，持献君王万寿杯。
寿颂三章
作者：区大相
朝代：明

碧草既菲，朱华载扬。薰风扇箔，溽露沾裳。郁郁灵萱，植于北堂。茂兹永日，式举瑶觞。瑶觞式举，琴瑟在御。间以笙簧，杂以宝璐。綵服有烂，和乐且孺。锡厥孙子，亦洽宾序。何以献之，九霞之醴。曷其侈矣，冰桃玉李。何以申之，婺星之纪。曷其侈矣，于西王母。
寿颂三章
作者：区大相
朝代：明
体裁：四言诗

碧草既菲，朱华载扬。薰风扇箔，溽露沾裳。郁郁灵萱，植于北堂。茂兹永日，式举瑶觞。（一章）瑶觞式举，琴瑟在御。间以笙簧，杂以宝璐。綵服有烂，和乐且孺。锡厥孙子，亦洽宾序。（二章）何以献之，九霞之醴。曷其侈矣，冰桃玉李。何以申之，婺星之纪。曷其侈矣，于西王母。（三章）
将有报使之役山馆寓怀
作者：区大相
朝代：明

年芳非一事，对此独怡神。小院烟霞色，幽庭松桂春。浊醪兼养性，丹壑且全真。懒出元吾意，何曾说向人。
将有江门之行维舟珠浦家兄舍弟自�川来会
作者：区大相
朝代：明
体裁：五言律诗

朝来棠棣咏，恰与雁行期。海树寒烟断，江帆暮雨迟。昔人犹梦寐，吾道有埙篪。明发蘋洲上，应多访古思。
将游燕感赋
作者：区大相
朝代：明

疏慵久分卧蒿莱，何意遭逢策蹇骀。世路十年和氏璧，风云一日郭生台。驱车惯涉中原险，弹剑能令北斗回。白首故人霄汉上，赋成应荐子虚才。壮士听鸡欲据鞍，出门休讶客衣单。十年马首人非昔，九折羊肠路不难。草色莫牵公子思，花枝偏恋上林看。五陵冠盖追游地，目送云鸿接羽翰。莺花忽忆凤皇城，裘马春风又远行。相府莫轻怀刺客，关门曾诧弃繻生。臣惟羁旅兼疏贱，策岂纵横误圣明。投笔论功吾已后，敢云词赋动西京。
将游燕感赋·其一
作者：区大相
朝代：明

疏慵久分卧蒿莱，何意遭逢策蹇骀。世路十年和氏璧，风云一日郭生台。驱车惯涉中原险，弹剑能令北斗回。白首故人霄汉上，赋成应荐子虚才。
将游燕感赋·其三
作者：区大相
朝代：明

莺花忽忆凤皇城，裘马春风又远行。相府莫轻怀刺客，关门曾诧弃繻生。臣惟羁旅兼疏贱，策岂纵横误圣明。投笔论功吾已后，敢云词赋动西京。
将游燕感赋·其二
作者：区大相
朝代：明

壮士听鸡欲据鞍，出门休讶客衣单。十年马首人非昔，九折羊肠路不难。草色莫牵公子思，花枝偏恋上林看。五陵冠盖追游地，目送云鸿接羽翰。
将至故园志喜
作者：区大相
朝代：明

自予出京国，迢递望山阿。客路厌风水，丘园寄薜萝。枫林青岸合，桂浦白云多。试问长堤草，年年奈别何。
将至淮阴泊清河县
作者：区大相
朝代：明

问俗至淮阴，忾然伤怀抱。白鸟去冥冥，黄流日浩浩。岸西清河县，半已没洪潦。门巷类浮家，人烟淡洲岛。新水昨夜至，孤城势如捣。雨飒颓墙花，风吹野田草。粳稻岁不登，妻孥何由饱。不如水上凫，犹得唼萍藻。嗟尔河县民，何以待终老。老父跪致辞，使君勿复道。丘民何足贵，仁亲乃为宝。东吊淮泗流，陵树被淹槁。自从禹功微，明德畴能考。
将至胥江与兄侄别
作者：区大相
朝代：明

客游非不好，奈此别情何。连雁沙边久，离杯竹下多。中流忽判袂，芳渚遂分波。相望徒相失，谁能听榜歌。贤兄怜此别，小侄复沾襟。浦叶初辞树，汀鸿忽异林。江空数帆影，岸转失挐音。知逐回波去，何由返棹寻。
将至胥江与兄侄别·其一
作者：区大相
朝代：明

客游非不好，奈此别情何。连雁沙边久，离杯竹下多。中流忽判袂，芳渚遂分波。相望徒相失，谁能听榜歌。
将至胥江与兄侄别·其二
作者：区大相
朝代：明

贤兄怜此别，小侄复沾襟。浦叶初辞树，汀鸿忽异林。江空数帆影，岸转失挐音。知逐回波去，何由返棹寻。
将至苏门途中寄黄平倩宫谕次见赠韵
作者：区大相
朝代：明

我向淇园问竹竿，闻君犹阻啸台看。归朝司马游宁倦，历国延陵意未阑。卫水客来篇咏少，苏门人去酒杯残。探奇倘就梁都赋，题品能无重士安。
将访鹿门
作者：区大相
朝代：明

耆旧人何在，躬耕尚土风。风尘违跃马，江汉有冥鸿。陇亩情终在，丘园道不穷。扁舟从此去，回首见隆中。
将赴豫章待风鄱湖先寄宗良孔阳孟韬
作者：区大相
朝代：明

鄱江回棹越湖波，五雨风停候晓过。乡路正愁南海远，故人惟有豫章多。心如蒲席常思挂，身上莲舟未惯歌。强学歌来望南浦，不能飞渡欲如何。
小年夜诸客过集
作者：区大相
朝代：明

独有颓年感，偏逢故旧欢。壶觞迎小岁，灯火候仙坛。正直平生是，飞腾晚暮看。宁因祠灶礼，名姓动天官。
小馆新种桃花黄平倩庄得全两学士过看黄既断酒庄亦有宿酲皆不待酌而去贻以此诗
作者：区大相
朝代：明

昔予游海上，灵山屡淹泊。海峤气长春，玉窗桃未落。仙者四五辈，流霞劝春爵。归来入汉宫，谒帝蓬莱阁。韶光暮春月，京华逐行乐。结侣过前蹊，游仙慕丹壑。丹壑何迢遥，前蹊发红萼。移处乍绯绯，看时即灼灼。接叶隐啼莺，交枝舞青雀。愿栽东海桃，不种西山药。黄子辞世氛，夙有绥山约。庄生早结绶，半醉称臣朔。予非避世人，君岂问津客。再至宁当迷，来朝恣欢酌。
少年行赠人从征
作者：区大相
朝代：明

银鞍玉勒锦缠騣，秣赵驰燕似下空。犀甲镂金光错落，貂裘拂雪紫蒙茸。腰间宝剑明秋水，臂上雕弧应落鸿。待与将军全属国，方论年少有英风。
少林晚坐
作者：区大相
朝代：明

山扉横石景，夕室吐晴烟。门对吹笙岭，窗临洗耳泉。岩阴回竹院，香梵起花天。坐待浮丘鹤，归来松上眠。
屠田叔需次都下闻内人之变作此往慰屠时新纳姬
作者：区大相
朝代：明

岂是从军过塞北，应缘薄宦滞天涯。庭中忍听将雏曲，帐下愁吟赠妇诗。巫峡云归虚雨约，洛阳莺老负花期。春风憔悴潘郎鬓，试把青铜问小姬。
山中言志
作者：区大相
朝代：明

行尽清溪到几峰，峰头精舍有云封。功名不爱通侯赏，乞得閒身伴赤松。柴扉竹里掩斜晖，童子山前采药归。满地藤花閒不扫，风来吹上钓渔矶。茗园烟袅绿云鬟，花底朱扉映竹关。风月自来歌舞席，不知何处是东山。莫道山家事事慵，看云看水费持筇。新栽松树能留鹤，小引溪泉即卧龙。竹树阴森带茅屋，山客归来酒初熟。有时一卷黄庭经，独对岩前千丈瀑。一道飞泉挂碧峰，石桥流水出深松。山僧自扣山门磬，知隔前溪第几重。
山中言志·其一
作者：区大相
朝代：明

行尽清溪到几峰，峰头精舍有云封。功名不爱通侯赏，乞得閒身伴赤松。
山中言志·其三
作者：区大相
朝代：明

茗园烟袅绿云鬟，花底朱扉映竹关。风月自来歌舞席，不知何处是东山。
山中言志·其二
作者：区大相
朝代：明

柴扉竹里掩斜晖，童子山前采药归。满地藤花閒不扫，风来吹上钓渔矶。
山中言志·其五
作者：区大相
朝代：明

竹树阴森带茅屋，山客归来酒初熟。有时一卷黄庭经，独对岩前千丈瀑。
山中言志·其六
作者：区大相
朝代：明

一道飞泉挂碧峰，石桥流水出深松。山僧自扣山门磬，知隔前溪第几重。
山中言志·其四
作者：区大相
朝代：明

莫道山家事事慵，看云看水费持筇。新栽松树能留鹤，小引溪泉即卧龙。
山中赠丁元父给谏
作者：区大相
朝代：明

谪官嵩山阳，山深意不俗。岩扉时自开，云构何常卜。隐几见少室，三花媚林麓。簿书展长松，印绶挂深竹。山僧似定猿，吏人偶驯鹿。搴霞上高岭，采秀入幽谷。览古将军树，息盖帝休木。石泉夜雨声，数寸阶苔绿。自关道气清，岂受尘网束。正直神不欺，幽闲理自足。时有箕颍人，相过论心曲。
山园咏春
作者：区大相
朝代：明

雏燕初调语，娇莺强学飞。蕙长才可佩，荷小未胜衣。
山园春日歌
作者：区大相
朝代：明

山园景物系人思，好是风光二月时。歌爱鸟声喧别院，舞将鱼乐过前池。檐桃初结花间子，阶笋才抽雨后枝。自可王孙留碧草，尽堪游子驻金羁。
山陵对雨同孙林二子
作者：区大相
朝代：明

春雨忽成霖，春山不可寻。稍孤登陟兴，翻惬卧游心。香涧停呦鹿，新波带浴禽。看君幽事足，为我弹鸣琴。
山馆即事
作者：区大相
朝代：明

卜庐得沼复兼园，课仆除荒更剪繁。阶竹仅通羊仲径，雀罗堪置翟公门。深冬古木无霜气，久旱方塘耗水痕。已分山林今暂适，恐烦当路促征轩。
山馆夏夜
作者：区大相
朝代：明

馆静夜沉沉，闲阶捉扇吟。露光垂草尾，月影在花心。云作三峰古，烟绵一壑深。桃源未可往，桂树且招寻。
山馆春日
作者：区大相
朝代：明

春园桃李月，山馆桂松烟。竹影壁间翠，花光池上燃。楮芳初剪玉，榆小未铺钱。节物信为悦，簪绅徒自牵。
山馆漫兴兼柬黎惟仁梁少仲
作者：区大相
朝代：明

良辰追胜事，高论集清流。买宅因林僻，为邻取寺幽。在家称长者，出户访比丘。终愿与君辈，相将鸾鹤游。
岁除日立春对酒
作者：区大相
朝代：明

不觉韶年赏，都从暮节欢。綵花明腊酒，生菜上辛盘。岁里逢春易，春前守岁难。欲知新旧鬓，倩为镜中看。冬尽春先入，年还岁欲除。瑶林初变鸟，冰沼未窥鱼。柳发辞寒蚤，梅芳过雪馀。韶光不恨晚，明旦拭簪裾。
岁除日立春对酒·其一
作者：区大相
朝代：明

不觉韶年赏，都从暮节欢。綵花明腊酒，生菜上辛盘。岁里逢春易，春前守岁难。欲知新旧鬓，倩为镜中看。
岁除日立春对酒·其二
作者：区大相
朝代：明

冬尽春先入，年还岁欲除。瑶林初变鸟，冰沼未窥鱼。柳发辞寒蚤，梅芳过雪馀。韶光不恨晚，明旦拭簪裾。
岘亭再作
作者：区大相
朝代：明

独携千古意，偶向林间坐。由来岘首碑，此泪非空堕。
岘山怀古
作者：区大相
朝代：明

岘亭标往胜，楚俗旧登临。昔堕看碑泪，今伤歧路心。江山无改易，贤达几消沉。缅想昔人叹，翻为后代钦。雍台临汉水，樊口接荆岑。树似遗棠爱，川如睹洛深。谁知感慨者，名向此山寻。
岭上望中原
作者：区大相
朝代：明

岭树郁苍苍，千峰划大荒。路盘秦栈没，天入楚云长。地旷留铜柱，春深贡越裳。古来思猛士，无乃固金汤。行行踰叠嶂，立马倚崔嵬。关路元通汉，将军是姓梅。山川百越尽，云雾五陵开。倘上筹边疏，安危敢论才。
岭上望中原·其一
作者：区大相
朝代：明

岭树郁苍苍，千峰划大荒。路盘秦栈没，天入楚云长。地旷留铜柱，春深贡越裳。古来思猛士，无乃固金汤。
岭上望中原·其二
作者：区大相
朝代：明

行行踰叠嶂，立马倚崔嵬。关路元通汉，将军是姓梅。山川百越尽，云雾五陵开。倘上筹边疏，安危敢论才。
岭上见梅花
作者：区大相
朝代：明

梅岭候偏宜，梅花岭上窥。报瑶人去远，踏雪马行迟。驿使春前发，乡心笛里知。已从关路北，犹觅向南枝。
崇德诗七章
作者：区大相
朝代：明

翼翼旧京，作配丰芑。济济庶士，爰来爰止。孰茂厥程，硕人君子。龙潜南国，凤览江汜。惟此硕人，德音孔硕。克廉以孝，百行允迪。爰孚有众，升闻奕奕。其廉可风，其孝惟则。人之好名，是能让国。苟非其人，箪豆见色。硕人介特，靡诱靡惕。千金之却，亦在报德。今之孝者，是谓能养。不敬何别，菽水非凉。硕人爱敬，允格穹壤。终身之慕，亦自少壮。我闻天道，常与善人。如种斯穫，靡屈弗伸。既丰其德，或啬其身。尔身弗享，爰及后昆。硕人有子，邦之司直。在帝左右，罔或不即。汝明汝听，有孝有德。用锡帝赉，衍兹世泽。世泽克衍，先问孔扬。既显于世，亦祀于乡。肃肃判宫，笾豆有常。是依是崇，儒道其光。
崇德诗七章
作者：区大相
朝代：明
体裁：四言诗

翼翼旧京，作配丰芑。济济庶士，爰来爰止。孰茂厥程，硕人君子。龙潜南国，凤览江汜。（一章）惟此硕人，德音孔硕。克廉以孝，百行允迪。爰孚有众，升闻奕奕。其廉可风，其孝惟则。（二章）人之好名，是能让国。苟非其人，箪豆见色。硕人介特，靡诱靡惕。千金之却，亦在报德。（三章）今之孝者，是谓能养。不敬何别，菽水非凉。硕人爱敬，允格穹壤。终身之慕，亦自少壮。（四章）我闻天道，常与善人。如种斯穫，靡屈弗伸。既丰其德，或啬其身。尔身弗享，爰及后昆。（五章）硕人有子，邦之司直。在帝左右，罔或不即。汝明汝听，有孝有德。用锡帝赉，衍兹世泽。（六章）世泽克衍，先问孔扬。既显于世，亦祀于乡。肃肃判宫，笾豆有常。是依是崇，儒道其光。（七章）
崧台月下
作者：区大相
朝代：明

崇台标紫阁，玉槛被层岑。月出珠林晓，栖来两锦禽。
崧台独步颇有何仰之怀
作者：区大相
朝代：明

台榭一方胜，江山千古同。由来涕泪处，不独有羊公。阁迥青林上，台孤碧雾悬。寂寥谁与晤，吟眺下江烟。
崧台独步颇有何仰之怀·其一
作者：区大相
朝代：明

台榭一方胜，江山千古同。由来涕泪处，不独有羊公。
崧台独步颇有何仰之怀·其二
作者：区大相
朝代：明

阁迥青林上，台孤碧雾悬。寂寥谁与晤，吟眺下江烟。
崧山纪异赞
作者：区大相
朝代：明

我闻西方尊，接引为慈仁。从其所修受，而别善恶因。峨峨南崧山，胜地久荆榛。梵宇日倾圯，金像空嶙峋。大夫买山隐，转念像教湮。舍宅重布地，移佛动金轮。接引何为者，人力不能伸。大夫祷以意，倏然举行频。捷如鼓答桴，轻如筏渡津。灵蛇口中出，经藏腹内陈。中有梁皇谶，姓名犹未泯。乃悟前身是，始觉受记真。秋官尔应知，指穷于为薪。薪尽火复传，咸在当生身。修持若不倦，世界即天人。
嵩阳院观汉封三柏
作者：区大相
朝代：明

嵩阳宫外柏三株，汉帝遗封今记无。翠霭尚留龙驭远，青天时有鹤群呼。年深饱历风霜色，世渺全荒玉检符。欲问兴亡千载事，不知人代几荣枯。
己丑孟冬朔日颁历
作者：区大相
朝代：明

初冬孟月月为阳，宝历欣逢帝道昌。雨露九天随正朔，衣冠万国奉春王。瑶阶蓂应尧年发，玉座云扶舜日长。更喜看来新节序，先从霄汉被恩光。
席上同咏黄叶
作者：区大相
朝代：明

龙门非旧干，露井非故林。凋尽千丛翠，都缘一片金。烟霜不惮染，蒲柳更惊心。无复啼莺处，空馀寒雀吟。
席上咏牡丹家兄诸客共赋
作者：区大相
朝代：明

华堂宾已合，画帐旦须开。叶似春云剪，花如承露杯。红芳无比拟，丽藻竞新裁。绵绣王公谷，烟霞仙客醅。物华天上贵，春色日边来。有美韶年赏，淹留皆上才。
常公房与公干夜谈
作者：区大相
朝代：明

促膝坐僧舍，焚香对法筵。幽人吟碧桂，居士爱青莲。习懒中林卧，心非外道禅。悠悠尘想绝，言义欲俱玄。
平圃妇
作者：区大相
朝代：明

山途亦自别，恒避使君车。蛮结双环出，吴罗半面遮。定言长礼族，不必问谁家。何似长安道，香车竞狭斜。问俗怜兹朴，观风羡彼姝。远嫌兼达礼，薄粉且施朱。露叶翠迎鬓，山花红趁襦。定知夫婿异，不笑使君愚。
平圃妇·其一
作者：区大相
朝代：明

山途亦自别，恒避使君车。蛮结双环出，吴罗半面遮。定言长礼族，不必问谁家。何似长安道，香车竞狭斜。
平圃妇·其二
作者：区大相
朝代：明

问俗怜兹朴，观风羡彼姝。远嫌兼达礼，薄粉且施朱。露叶翠迎鬓，山花红趁襦。定知夫婿异，不笑使君愚。
平胡曲
作者：区大相
朝代：明

休兵解甲卧沙场，归马离鞍苜蓿香。报导将军百战力，欢传天子万年觞。汉将乘秋西击胡，阴风万里扫穹庐。海涛怒作三军气，沙雁排成八阵图。
平胡曲·其一
作者：区大相
朝代：明

休兵解甲卧沙场，归马离鞍苜蓿香。报导将军百战力，欢传天子万年觞。
平胡曲·其二
作者：区大相
朝代：明

汉将乘秋西击胡，阴风万里扫穹庐。海涛怒作三军气，沙雁排成八阵图。
庆都尧母祠
作者：区大相
朝代：明

诞圣名犹茂，开唐业故隆。云沾瑶席冷，日晃翠帷空。松柏连高陇，丹青落旧宫。惟馀土阶在，独见古皇风。万古慈宫肃，中天帝道昌。麦秋时荐食，蚕月想垂裳。雨洗春墙碧，烟含晚砌芳。如何金屋里，翻使旧名扬。
庆都尧母祠·其一
作者：区大相
朝代：明

诞圣名犹茂，开唐业故隆。云沾瑶席冷，日晃翠帷空。松柏连高陇，丹青落旧宫。惟馀土阶在，独见古皇风。
庆都尧母祠·其二
作者：区大相
朝代：明

万古慈宫肃，中天帝道昌。麦秋时荐食，蚕月想垂裳。雨洗春墙碧，烟含晚砌芳。如何金屋里，翻使旧名扬。
庚子三月三日再效兰亭体
作者：区大相
朝代：明

春服娱嘉节，命赏怡清川。鱼游祓浪侧，莺语流杯前。濯缨听新曲，舞雩咏归篇。齐物非外物，取乐任自然。
庚子三月三日再效兰亭体
作者：区大相
朝代：明

春芳时暮，景和气融。轻飙散霭，薄霞被峰。临川叹逝，出谷吟风。高揖巢许，远慕乔松。
庚子十月朔颁历
作者：区大相
朝代：明

凤纪恩光隔岁传，万方正朔仰尧天。卿云但遣灵台奏，恒雨何劳太史编。蓬阙曈曈迎晓日，蓂阶馥馥绕祥烟。从今新令更新政，遂比成周过卜年。
庚寅中秋馆中对月
作者：区大相
朝代：明

御堤流水象天河，堤上游人步月过。云气渐分仙掌曙，秋光偏在禁城多。南宫树影栖鳷鹊，西第花阴会绮罗。此夕清晖谁不望，霓裳何处倚云和。家家望月此宵晴，独步瑶阶接凤城。天上楼台元异色，风前弦管半离情。且教华烛辞中禁，莫遣微云秽太清。看到关山肠断处，年来狐塞未休兵。愁闻织女渡河津，谁闭嫦娥在月轮。宝镜台临瑶席冷，羽衣香染桂华新。鸿来绝塞书千里，鹊绕空庭树几巡。遥夜玉堂秋似水，可堪盈手赠佳人。今宵明月谁家好，玉署风帘坐素秋。露重梧枝垂曲槛，天空桂子落高楼。金河戍客吹笳望，锦字闺人捲幔愁。北雁飞来绕南去，几回清景忆同游。
庚寅中秋馆中对月·其一
作者：区大相
朝代：明

御堤流水象天河，堤上游人步月过。云气渐分仙掌曙，秋光偏在禁城多。南宫树影栖鳷鹊，西第花阴会绮罗。此夕清晖谁不望，霓裳何处倚云和。
庚寅中秋馆中对月·其三
作者：区大相
朝代：明

愁闻织女渡河津，谁闭嫦娥在月轮。宝镜台临瑶席冷，羽衣香染桂华新。鸿来绝塞书千里，鹊绕空庭树几巡。遥夜玉堂秋似水，可堪盈手赠佳人。
庚寅中秋馆中对月·其二
作者：区大相
朝代：明

家家望月此宵晴，独步瑶阶接凤城。天上楼台元异色，风前弦管半离情。且教华烛辞中禁，莫遣微云秽太清。看到关山肠断处，年来狐塞未休兵。
庚寅中秋馆中对月·其四
作者：区大相
朝代：明

今宵明月谁家好，玉署风帘坐素秋。露重梧枝垂曲槛，天空桂子落高楼。金河戍客吹笳望，锦字闺人捲幔愁。北雁飞来绕南去，几回清景忆同游。
度大庾岭
作者：区大相
朝代：明

关河谁设险，道路至今平。花树迷秦戍，风云捲汉旌。梯悬沧海日，楼望尉陀城。慎德今皇事，楼船罢远征。
度滁关望凤阳
作者：区大相
朝代：明

环滁山不断，西尽白云封。遥辨金陵气，知从泗水龙。河冰妨渡马，涧雪倒枯松。侧想涂山会，来王万国宗。
庭中芍药后牡丹发偶尔成咏聊以寄兴
作者：区大相
朝代：明

庭前芍药朵，开向牡丹傍。本以容华妒，翻令先后芳。日临霞绚彩，风动露凝香。绝艳既移目，新爱亦煎肠。荣落一如此，何须情恨伤。
庭前紫菊一花四头四家兄谢彦云汪公干同咏
作者：区大相
朝代：明

芙蓉巳发同心朵，嘉木仍芳连理枝。未若秋庭称瑞菊，一花四蕊映霜篱。同心并蒂两相催，紫艳妆成四向开。若道秋光不媚客，何因面面送香来。
庭前紫菊一花四头四家兄谢彦云汪公干同咏·其一
作者：区大相
朝代：明

芙蓉巳发同心朵，嘉木仍芳连理枝。未若秋庭称瑞菊，一花四蕊映霜篱。
庭前紫菊一花四头四家兄谢彦云汪公干同咏·其二
作者：区大相
朝代：明

同心并蒂两相催，紫艳妆成四向开。若道秋光不媚客，何因面面送香来。
庭梅二月半后放花
作者：区大相
朝代：明

春还忽已半，桃李方参差。梅蕊何迟发，开花临玉墀。捲帘蜂乍入，披幌月仍窥。韶节谅难定，素心人讵知。孤芳幸未晚，及此赠佳期。
开先吉士饷酒云自齐东游日所藏发封大釂不觉尽醉
作者：区大相
朝代：明

贻来千日酒，不饮奈愁何。穷路惟堪醉，华年渐欲过。开樽恋花月，觅侣坐松萝。愿以如渑颂，兼之击唾歌。
张子以五齐录事传见示因赠
作者：区大相
朝代：明

饮客高阳后，随身双玉瓶。百年须酿醉，一月几回醒。白眼看人事，清酣识性灵。君今颂酒德，吾意亦沉冥。
张孟奇庄静父汪公干方胥成载酒圣安禅房言别
作者：区大相
朝代：明

怅然此握手，共把青松枝。雁度斜阳里，蝉嘶落叶时。浮云增暮色，古木澹秋姿。迹与僧无住，何方是别离。
张明府招饮快阁
作者：区大相
朝代：明

快阁登临秋更宜，暂停征舸共来窥。檐前落木风兼下，天际归云雨乍随。鸟渡平芜烟漠漠，帆移远浦树离离。忽逢仙令飞凫舄，留醉山翁倒接䍦。
归怀
作者：区大相
朝代：明

已约还山伴，春深定采芝。如何拂衣日，又过秋风期。疲马倦长路，栖禽思故枝。因声寄松桂，莫笑我归迟。
归自西樵梁少仲黎君玺龚岸文过问经游之胜
作者：区大相
朝代：明

自得丘中赏，难为世上传。千家带乔木，百道响流泉。竹引青龙过，花邀白鹤眠。君非采樵客，安问斧柯年。
归雁
作者：区大相
朝代：明

归雁南中发，闻从桂水滨。年还思故土，书至慰离人。芳杜江南月，长榆塞北春。往来皆应候，嗟尔客游身。
归？川作
作者：区大相
朝代：明

平畴秀嘉卉，高堰递细涓。烟火桑柘外，渔钓竹林边。萝径绝洒扫，风磴乍攀援。云霞薄樵岭，花木明？川。插槿护颓墉，激涧泻鸣弦。夕圃摇佳蕙，遥林生晚烟。田父四五辈，问讯丘中缘。壶觞有深趣，兼无章绶牵。抱瓮钦丈人，岩耕俪昔贤。兹水洵乐矣，吾归将老焉。
归�川作
作者：区大相
朝代：明
体裁：古风

平畴秀嘉卉，高堰递细涓。烟火桑柘外，渔钓竹林边。萝径绝洒扫，风磴乍攀援。云霞薄樵岭，花木明�川。插槿护颓墉，激涧泻鸣弦。夕圃摇佳蕙，遥林生晚烟。田父四五辈，问讯丘中缘。壶觞有深趣，兼无章绶牵。抱瓮钦丈人，岩耕俪昔贤。兹水洵乐矣，吾归将老焉。
当垆曲
作者：区大相
朝代：明

胡姬年最少，含笑酒垆傍。舞爱青春艳，歌怜白日长。妆成称绝代，价重为时光。上客且安坐，休弹金凤凰。
待月有怀
作者：区大相
朝代：明

留步待婵娟，空庭白露漙。含情望云汉，彼美隔云端。桂气微风发，珠晖素箔寒。殷勤洞房色，罗帐不成欢。
徐州道中
作者：区大相
朝代：明

彭城徐子国，访古气弥增。饥雀啄残雪，春泉汲断冰。台临青垒迥，山隐白云层。客路随征雁，翩翩向五陵。
得万中丞朝鲜书问却寄
作者：区大相
朝代：明

中丞家住雁门边，破虏功高在少年。出塞惯骑胡地马，渡辽还泛汉楼船。黄龙戍外书千里，玄兔城头月几圆。横海只今誇绝漠，鸡林新勒照燕然。
得故园亲友书
作者：区大相
朝代：明

故园书札至，未读已伤神。乡国离三月，亲知少两人。红颜因别灭，白发伴愁新。待到归田舍，衰翁几个邻。
得梁少仲书却寄
作者：区大相
朝代：明

书来传海客，知复在人寰。问我为官意，输君得道闲。晓疲金马直，夜倦石渠删。芸阁迎风敞，松门待月攀。怀铅消白日，采药炼红颜。丛桂招何处，浮云出未还。何时授丹诀，缩地访壶山。
得舍弟春来行县诸诗
作者：区大相
朝代：明

政暇元吾弟，乘春或下堂。弦歌为宰遍，布令出郊长。绕郭为驯雉，他时必爱棠。采风何日至，勿剪和歌章。
得苏母舅东山书问
作者：区大相
朝代：明

牢落悲吾舅，东山合就耕。暮题颜远句，遥寄渭阳情。草屋营寒事，沙田足晚成。贫居闻亦乐，诗酒过平生。
忆山中
作者：区大相
朝代：明

偶忆山中侣，连朝隔采薇。竹根棋局冷，松下酒杯稀。道路悠悠惯，风尘事事违。才微将宦薄，何日不堪归。
忆故园梅
作者：区大相
朝代：明

家住越江津，梅开向水滨。可怜花是雪，况对玉为人。北地风光晚，南天物候新。无因逢驿使，肠断故园春。看雪上燕台，皆言雪似梅。不知珠浦树，正傍玉楼开。素艳池边出，孤芳月下来。此时闻朔管，乡思若为裁。
忆故园梅·其一
作者：区大相
朝代：明

家住越江津，梅开向水滨。可怜花是雪，况对玉为人。北地风光晚，南天物候新。无因逢驿使，肠断故园春。
忆故园梅·其二
作者：区大相
朝代：明

看雪上燕台，皆言雪似梅。不知珠浦树，正傍玉楼开。素艳池边出，孤芳月下来。此时闻朔管，乡思若为裁。
忆阮溪
作者：区大相
朝代：明

吾家何在绿溪头，水上楼台竹下舟。记得看花二三月，满塘红蕊涨新流。
忝珠篇赠张孟奇寿母
作者：区大相
朝代：明

罗浮女真宅，忝珠岩壑重。下临云母溪，上接玉鹅峰。昔日㛹娟子，于此炼玉容。玉鹅腾云驾，云母倚月舂。风凄琼液冷，日暖金膏溶。霓裳月下飏，瑶草霜前茸。袅袅绿云间，锵锵环佩逢。自馀众女仙，霞袂纷相从。洞中命鸾鹤，天外摘芙蓉。君家住其下，卜筑蹑前踪。归来奉篮舆，时往策仙筇。玉女鲍何辈，颜色桃李秾。遗尔紫霞酌，缄之白云封。懿此北堂护，茂彼南涧松。
怀西樵
作者：区大相
朝代：明

溪上茅堂昼掩扉，松门咫尺往来稀。秋林响处归鸾鹤，春雨生时长蕨薇。樵径定穿云里入，泉声应向竹间飞。不知空外茶烟起，若个人家住翠微。
思归引
作者：区大相
朝代：明

惜别奈远别，思归犹未归。近来容鬓改，应为信音稀。
悯潦三章端民歌王兵宪宗鲁也余为广其辞焉
作者：区大相
朝代：明

洪潦汤汤兮毒吾州，地维圮兮乱常流。霪雨助虐兮溢原野，飘室庐兮灌城社。水不仁兮民为仇，潦不止兮君侯忧。潦不止兮奈何，日惨晦兮雨滂沱。燕雀东西兮失其故处，蛟龙矫矫兮水府失驭。薪竹兮易竭，望尾闾兮难泄。嗟洪流其何以，底定兮民将为鱼，非君侯兮吾安得平土而居。往见侯兮，熊车戾止。今见侯兮，短衣敝屣。短衣敝屣兮为吾民，手足胼胝兮焉知其勤。吊洪流兮汗漫，侯之治水兮心力殚。芬芳兮椒浆奠，水府兮闷闷。发禁旅兮登城陴，民之颠溺兮忍其弗持。载糗饵兮食其饥，上帝怒兮叱水府。杀湍流兮宅南土，江河晏兮来万祜。
悯潦三章端民歌王兵宪宗鲁也余为广其辞焉·其三
作者：区大相
朝代：明

往见侯兮，熊车戾止。今见侯兮，短衣敝屣。短衣敝屣兮为吾民，手足胼胝兮焉知其勤。吊洪流兮汗漫，侯之治水兮心力殚。芬芳兮椒浆奠，水府兮闷闷。发禁旅兮登城陴，民之颠溺兮忍其弗持。载糗饵兮食其饥，上帝怒兮叱水府。杀湍流兮宅南土，江河晏兮来万祜。
惠山泉
作者：区大相
朝代：明

问讯惠山寺，因知第二泉。饮冰当夏日，沸雪散炎烟。远汲通殊域，分流灌野田。何人漱玉齿，细读品茶篇。
感怀讯友人
作者：区大相
朝代：明

燕阳为客几经春，鲁国朱家是故人。今日汉宫谁荐士，世情一见一回新。卞生怀璧一何冤，桃李成蹊在不言。为问归齐越石父，今朝谁是左骖恩。自闭藤萝阅古方，茂陵归卧著书长。昔时意气今谁在，独抱清羸付药王。